type: legislation

text:
 |
 52011PC0706
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear clár gníomhaíochta um chustam agus cánachas san Aontas Eorpach don tréimhse 2014–2020 (FISCUS) agus lena n-aisghairtear Cinneadh Uimh. 1482/2007/CE agus Cinneadh Uimh. 624/2007/CE /* COIM/2011/0706 leagan deireanach - 2011/0341 (COD) */
 MEABHRÁN MÍNIÚCHÁIN
 1.
 COMHTHÉACS AN TOGRA
 An 29 Meitheamh 2011 ghlac an
 Coimisiún togra le haghaidh an chéad chreata airgeadais ilbhliantúil eile don
 tréimhse 2014-2020[1],
 i.e. buiséad chun Straitéis Eoraip 2020 a chur i gcrích, ina mbeartaítear, inter
 alia, glúin nua clár 'Custam' agus 'Fiscalis'. I gcomhréir le beartas
 simpliúcháin an Choimisiúin agus ag cur san áireamh na gcosúlachtaí atá ann
 cheana idir na cláir Custam agus Fiscalis atá ann faoi láthair, tá sé
 beartaithe aon chlár amháin (FISCUS) a bheith ann amach anseo, clár ina
 gcoinneofar na sainiúlachtaí custaim agus cánachais. Rannchuideoidh an clár seo
 le Straitéis Eoraip 2020 maidir le fás cliste, inbhuanaithe,
 uilechuimsitheach[2],
 trí fheidhmiú Mhargaidh Aonair an Aontais agus a Aontas Custaim a neartú. Trí
 theicneolaíocht nua agus nuálaíocht a chur chun cinn sna riaracháin náisiúnta
 cánach chun riaracháin chánach 'ar líne' dhéanamh díobh, cuireann an clár nua
 le bunú Margaidh Aonair digiteach ('Clár Digiteach don Eoraip').
 Cosnaíonn an tAontas Custaim leasanna
 airgeadais an Aontais agus a Bhallstát trí bhíthin dleachtanna, táillí agus
 cánacha a bhailiú[3].
 Cuireann rialacha an Aontais Chustaim ceangal ar earraí atá de thionscnamh tríú
 tíortha reachtaíocht an Aontais a chomhlíonadh sula bhféadfar iad a scaoileadh
 chun saorchúrsaíochta san Aontas. Is é toradh atá ar an gceangal sin nach mór
 méid mór tráchtála – seacht gcinn de dhearbhuithe custaim gach seachtain – a
 láimhseáil gach lá, rud a fhágann nach mór do na húdaráis chustaim
 cothromaíocht a bhaint amach idir trádáil a éascú agus sábháilteacht agus
 slándáil na saoránach a chosaint. Níl ach aon bhealach amháin chun é sin a
 dhéanamh, eadhon dlúthchomhar oibríochtúil idir riaracháin chustaim na
 mBallstát, na riaracháin sin agus údaráis eile, agus údaráis trádála agus tríú
 páirtithe eile. Tá feidhmiú rianúil na gcóras cánachais sa mhargadh
 inmheánach ag brath ar phróiseáil éifeachtach éifeachtúil idirbheart
 trasteorann a bheith á déanamh ag na riaracháin náisiúnta chánach, ar chosc
 agus comhrac calaoise cánach agus ar chosaint ioncam cánach. An toradh atá air
 sin go gcaithfidh na riaracháin chánach lear mór faisnéise a mhalartú, rud a
 fhágann nach mór dóibh a bheith ag obair ar bhealach níos éifeachtúla, ach os a
 choinne sin laghdaítear an t-ualach riaracháin, eacnamaíoch agus ama a bhíonn
 ar cháiníocóirí agus iad i mbun gníomhaíochtaí trasteorann. Níl ach aon
 bhealach amháin chun é sin a dhéanamh, eadhon dlúthchomhar idir riaracháin
 chánach na mBallstát agus tríú páirtithe.
 Tacóidh an clár atá beartaithe leis an
 gcomhar idir na húdaráis chustaim agus chánach agus na páirtithe
 eile lena mbaineann. Comharba na gclár 'Custam 2013' agus 'Fiscalis 2013',
 a dtiocfaidh deireadh leo an 31 Nollaig 2013, é an clár seo. Clár FISCUS atá
 beartaithe, tacóidh sé le comhar custaim agus cánach san Aontas ar dhá
 bhealach, mar atá trí ghréasáin agus scileanna daoine a neartú agus acmhainn
 teicneolaíochta faisnéise a mhéadú. Ligfidh an chéad cheann acu sin do na
 Ballstáit agus do thíortha eile atá páirteach sa chlár dea‐chleachtais
 agus eolas oibríochtúil a mhalartú ar a chéile. Fágfaidh an dara ceann acu go
 bhféadfar maoiniú a thabhairt ón gclár d'infreastruchtúr agus do chláir
 teicneolaíochta faisnéise cheannródaíocha a ligfidh do riaracháin chustaim agus
 chánach san Aontas bheith ina riaracháin atá ina ann iomlán a gcuid gnó a
 dhéanamh ar líne. An breisluach príomha a thiocfaidh as an gclár go méadóidh ar
 chumas na mBallstát ioncam a chruinniú agus sreafaí casta trádála atá ag dul
 chun castachta a bhainistiú, agus san am céanna na costais atá ar fhorbairt na
 n-uirlisí sin a laghdú.
 2.
 TORTHAÍ NA gCOMHAIRLIÚCHÁIN LEIS NA PÁIRTITHE LEASMHARA
 AGUS MEASÚNUITHE TIONCHAIR
 2.1.
 Comhairliúchán agus saineolas
 I gcomhthéacs na meastóireachta lár téarma ar
 na cláir atá ann faoi láthair[4],
 rinne conraitheoir anailís ar éifeachtacht, éifeachtúlacht, ábharthacht agus ar
 bhreisluach na gclár 'Custam 2013' agus 'Fiscalis 2013'. Úsáideadh sonraí
 faireacháin maidir leis na gníomhaíochtaí éagsúla. I gcás na meastóireachta lár
 téarma ar Chustam 2013, chuathas i gcomhairle le hionadaithe trádála.
 Rinne conraitheoir eile staidéar ar chreat
 féideartha do na cláir 'Custam' agus 'Fiscalis' amach anseo[5]: na dúshláin atá roimhe, a
 chuspóirí agus roghanna beartas féideartha, lena n-áirítear anailís
 chuimsitheach ar dhúshláin sa todhchaí, fadhbanna struchtúracha agus feabhas a
 d'fhéadfaí a chur ar fheidhmiú an Aontais Chustaim. I gcás an cheann deireanach
 acu sin chuathas i gcomhairle le saineolaithe custaim ag leibhéil éagsúla. I
 ngeall ar an tábhacht atá ag gníomhaíochtaí malartaithe faisnéise, rinneadh
 staidéar ar leith ar an straitéis cur chun feidhme a bheidh ann amach anseo do
 mhalartú faisnéise. I gceardlanna a bhí ar siúl i Meitheamh 2011 cuireadh
 an staidéar sin os comhair Príomhoifigeach Faisnéise údarás cánach agus
 custaim.
 I gceardlanna a bhí ar siúl i Meitheamh agus
 in Iúil 2011 rinneadh plé ar chonclúidí an staidéir maidir le cláir sa todhchaí
 le hionadaithe de chuid na dtíortha rannpháirteacha. Chun fáil faoi réir do na
 ceardlanna sin, reáchtáladh cruinniú comhchéime in earrach 2011 mar chuid den
 chruinniú den choiste cláir ábhartha[6]
 agus iarradh ar na tíortha rannpháirteacha príomhláidreachtaí an chláir a
 aithint agus a rá cén chaoi a bhféadfaí éifeachtúlacht an chláir a mhéadú.
 Ullmhaíodh measúnuithe tionchair ina ndearnadh
 anailís ar Chustam agus Fiscalis a choinneáil ar bun. D'fhormheas an Bord um
 Measúnú Tionchair iad.
 Cuireadh san áireamh roinnt mhaith moltaí
 maidir le ceapadh an chláir agus maidir le tuilleadh feabhais a chur ar an
 gclár nuair a bhí an togra maidir leis an gclár todhchaí á ullmhú, go háirithe
 maidir le ceapadh a ghníomhaíochtaí a chuspóirí. Bhain na príomh‐mholtaí
 le cuspóirí nua a thabhairt isteach nó béim a chur as an nua ar chuspóirí atá
 ann cheana. I gcás an chuid den chlár a bhaineann le cúrsaí cánachais bhain na
 moltaí le laghdú a dhéanamh ar ualaigh riaracháin ar riaracháin chánach agus ar
 cháiníocóirí agus feabhas a chur ar an gcomhar le tríú tíortha agus le triú
 páirtithe agus an comhrac i gcoinne calaoise a athneartú. I gcás an chuid den
 chlár a bhaineann le cúrsaí custaim, ba cheart don chlár níos mó béime a chur
 ar chomhoibriú le tríú tíortha, le comhlachais ghnó agus trádála agus ar
 thrádáil a éascú. Ina theannta sin, sna meastóireachtaí lár téarma moladh
 uirlisí nua a thabhairt isteach chun aghaidh a thabhairt ar dhúshláin nua, go
 háirithe comhar maidir le tascanna oibríochtúla sonracha, feabhas a chur ar an
 gcaoi a gcraobhscaoiltear torthaí ghníomhaíochtaí an chláir, leas a bhaint as
 modhanna oibre ar líne, agus creat a leagan síos chun faireachán níos fearr a
 dhéanamh ar an gclár.
 2.2.
 Measúnú tionchair
 I bhfianaise an chomhthéacs ghinearálta maidir
 le beartais agus na bhfadhbanna atá i ndán do chúrsaí custaim agus cánachais sa
 tréimhse deich mbliana atá chugainn, rinneadh anailís ar roinnt roghanna
 beartais agus cuireadh i gcomparáid iad i measúnú tionchair gach ceann de na
 cláir atá ann faoi láthair.
 Roghanna beartais comónta:
 (1)
 An cás bunlíne: na
 cláir, a struchtúr agus na cuspóirí atá acu faoi láthair a choinneáil ar bun.
 (2)
 Gan an clár a choinneáil ar bun: chuirfí deireadh leis an dá chlár agus ní chuirfeadh an AE maoiniú ar
 fáil níos mó d'uirlisí teicneolaíochta faisnéise, do ghníomhaíochtaí
 comhpháirteacha ná do ghníomhaíochtaí oiliúna comhpháirteacha um chomhar i
 réimse an chustaim agus an chánachais.
 Roghanna beartais sonracha do réimse an
 chustaim:
 (3)
 Neartú ar oibleagáidí dlí an AE, amhail an Cód
 Custam Nuachóirithe: Leathnú ar an gcás bunlíne a
 bheadh sa Rogha beartais seo a chuirfeadh an clár in oiriúint do na
 riachtanais nua a thiocfadh as athruithe ar an Aontas Custaim. Is éard a bheadh
 i gceist leis an Rogha seo feidhm a bhaint as córais nua teicneolaíochta
 faisnéise arna sainmhíniú i reachtaíocht an AE maidir le custam, samhail
 forbraíochta chomhroinnte do na córais sin a thabhairt isteach de réir a
 chéile, agus nuachóiriú a dhéanamh ar an mbunrialachas, ar an mbunstruchtúr
 agus ar an mbunteicneolaíocht.
 (4)
 Neartú ar oibleagáidí dlí an AE agus tacaíocht
 airgeadais a thabhairt chun acmhainní teicniúla a mhéadú: Sa bhreis ar an méid atá luaite leis an Rogha thuas, is éard a
 bheadh i gceist leis an Rogha seo scéim tacaíochta airgeadais a ligfeadh
 do na Ballstáit tacaíocht a iarraidh chun trealamh a fháil le teorainneacha
 talaimh, muirí nó aeir a rialú, e.g. scanóirí, nó trealamh saotharlainne.
 Chuideodh sé sin leis na Ballstáit an gá atá le rialuithe níos tapa agus níos
 cuíchóirithe a chomhlíonadh, i gcomhthéacs ina bhfuil an teicneolaíocht ag
 athrú.
 (5)
 Neartú ar oibleagáidí dlí an AE agus
 teicneolaíocht na faisnéise a roinnt a oiread is féidir: Sa bhreis ar an méid atá luaite le Rogha 3, chuideodh an Rogha seo
 le lucht custaim an AE leas a bhaint as córais faisnéise teicneolaíochta
 Eorpacha arna bhforbairt agus arna n‐oibriú ina n‐iomláine d'fhonn
 reachtaíocht chustaim an AE a chur chun feidhme, e.g. an Cód Custam
 Nuachóirithe. Chinnteodh an Rogha seo go mbeadh tacaíocht fheabhsaithe ar
 fáil do na húdaráis phoiblí chun gach córas is gá chun struchtúr custaim
 uile-Eorpach a fhorbairt agus a chur in úsáid, agus do ghnólachtaí le nascadh
 leis na córais sin.
 Roghanna beartais sonracha do réimse an
 chustaim:
 (6)
 An cás bunlíne a fheabhsú: Is éard a bheadh i gceist leis seo cuspóirí sonracha an cháis bhunlíne
 a athrú á gcur in oiriúint do dhúshláin sa todhchaí. Le hais an chláir atá ann
 faoi láthair, cuireann an Rogha seo béim bhreise ar an gcomhrac i gcoinne
 calaoise cánach, seachanta cánach agus imghabhála cánach, téann sí i ngleic
 leis an ualach mór riaracháin atá ar cháiníocóirí agus ar riaracháin chánach,
 agus cuireann sí san áireamh comhar le tríú tíortha agus le tríú páirtithe. Ní
 bheadh ag teastáil le haghaidh na Rogha beartais seo ach buiséad a bheadh
 beagáinín os cionn bhuiséad clár Fiscalis atá ann faoi láthair.
 (7)
 Freastal ar bheartais nua agus feabhsú: Ní amháin go rachadh an Rogha beartais seo i ngleic leis na
 fadhbanna a bhfuil cur síos orthu faoin Rogha 'an cás bunlíne a fheabhsú'
 ach is é an chaoi a bhfágfadh sí go bhféadfaí comhar a leathnú amach chuig
 réimsí beartais nua a d'fhéadfadh teacht chun cinn, agus go háirithe, chuirfeadh
 sé ar a gcumas do chláir cur i bhfeidhm agus cur chun feidhme na reachtaíochta
 nua seo a éascú agus an malartú faisnéise agus an comhar riaracháin a ghabhann
 leis an reachtaíocht sin a chur chun feidhme.
 Seo a leanas an moladh a tháinig as na measúnaithe
 tionchair: I gcás cúrsaí custaim is í Rogha 3 (Neartú ar oibleagáidí
 dlí an AE, amhail an Cód Custam Nuachóirithe) an Rogha is fearr agus i
 gcás cúrsaí cánachais is í Rogha 6 (An cás bunlíne a fheabhsú) an Rogha is
 fearr. Tá an dá Rogha beartais sin ag teacht leis an moladh maidir le
 buiséad nua don straitéis 'Eoraip 2020' agus tá glacadh ag na Ballstáit
 leo. Cuireadh as an áireamh an Rogha 'Neartú ar oibleagáidí dlí an AE agus
 tacaíocht airgeadais a thabhairt chun acmhainní teicniúla a mhéadú' i gcás
 cúrsaí custaim ó tharla go bhféadfaí an soláthar trealaimh atá luaite ('méadú
 acmhainní teicniúla') a fháil trí bhíthin cómhaoiniú ó chláir eile, lena n‐áirítear
 Cistí Struchtúracha Réigiúnacha, agus san am céanna, comhleanúnachas le
 cuspóirí áirithe de chuid chlár FISCUS a áirithiú.
 3.
 EILIMINTÍ DLÍ AN TOGRA
 3.1.
 Bunús Dlí
 Tá dhá bhunús dlí leis an togra maidir le
 FISCUS. Tá gnéithe an togra a bhaineann le cúrsaí custaim bunaithe ar Airteagal 33
 den Chonradh ar Fheidhmiú an Aontais Eorpaigh ina n-iarrtar ar an Aontas
 Eorpach gníomhú i leith comhair chustaim agus Aontas Custaim an AE.
 Tríd is tríd, is inniúlachtaí náisiúnta fós
 roinnt mhaith gnéithe den bheartas cur chun feidhme. Ní féidir a mheas, áfach,
 gur beart beartais chánach atá ag teacht faoin inniúlacht náisiúnta é an clár
 atá molta. Leoga, is éard is aidhm don chlár feabhas a chur ar an gcomhar idir
 riaracháin chánach trí bhíthin meicníochtaí, bealaí, agus an maoiniú is gá a
 sholáthar. Nuair a bheidh an clár curtha chun feidhme ag an gCoimisiún, ní thiocfaidh
 tuilleadh comhchuibhithe ar na córais chánach náisiúnta as an gclár ann féin,
 ach is féidir na héifeachtaí diúltacha a thagann as 27 córas cánach difriúil a
 bheith ann a laghdú, éifeachtaí amhail saobhadh ar an iomaíocht, an t-ualach
 riaracháin ar chórais riaracháin agus ar cháiníocóirí, siopadóireacht chánach,
 etc. Is éard atá sa bheart atá beartaithe mar sin beart tacaíochta don Mhargadh
 Inmheánach lena bhféadfar feidhmiú na gcóras cánach éagsúil laistigh den
 Mhargadh Inmheánach a fheabhsú. Is é Airteagal 114 den Chonradh ar
 Fheidhmiú an Aontais Eorpaigh bunús dlí na ngnéithe cánachais den chlár
 atá beartaithe.
 3.2.
 Coimhdeacht agus Comhréireacht
 Tá gá le gníomhaíocht ar leibhéal an Aontais
 seachas ar an leibhéal náisiúnta ar na cúiseanna seo a leanas:
 ·
 Inniúlacht eisiach de chuid an Aontais is ea an tAontas Custaim. Ar aistriú a gcuid cumhachtaí chuig an
 Aontas dóibh, ghlac na Ballstáit leis, ipso facto, gur ar leibhéal an
 Aontais is fearr a chuirfear i bhfeidhm gníomhaíochtaí i réimse an chustaim.
 Mar sin féin, ní áiritheoidh creat dlí an AE ann féin dea-fheidhmiú an Aontais
 Chustaim. Ba cheart é a chomhlánú le bearta tacaíochta dá bhforáiltear sa Chlár
 Custaim d'fhonn a áirithiú go ndéanfar reachtaíocht chustaim an AE a chur i
 bhfeidhm ar bhealach cóineasaithe comhchuibhithe.
 ·
 Is de chineál trasteorann go leor de
 ghníomhaíochtaí réimse an chustaim, gníomhaíochtaí a bhaineann leis na
 27 Ballstát agus a dhéanann difear dóibh uile agus dá bhrí sin ní féidir le
 Ballstáit aonair iad a bhaint amach go héifeachtach ná go héifeachtúil. Tá gá
 le gníomhaíocht de chuid an AE chun buntaca a thabhairt don ghné Eorpach de
 chúrsaí custaim, chun saobhadh ar an Margadh Inmheánach a sheachaint agus chun
 tacú le cosaint éifeachtach theorainneacha an AE.
 ·
 Tá údar le gníomhaíocht de chuid an AE d'fhonn
 dea-fheidhmiú an Aontais Chustaim agus an Aontais sin a áirithiú, agus d'fhonn
 é a fhorbairt a thuilleadh, óir tá sé cruthaithe go bhfuil sé ar an mbealach is
 éifeachtúil agus is éifeachtaí ag an AE dul i ngleic leis na heasnaimh agus
 leis na deacrachtaí a bhaineann le hAontas Custaim an AE agus comhar custaim a
 chur chun feidhme.
 ·
 Maidir le cánachas, ní leor reachtaíocht a
 ghlacadh ar an leibhéal Eorpach agus talamh slán a dhéanamh de go gcuirfear
 chun feidhme go rianúil í, agus sa chás nach go gcuirfear chun feidhme go
 rianúil í, gur leor an nós imeachta maidir le sárú. D'fhonn dlí cánach an AE
 agus na dlíthe cánacha náisiúnta a chur chun feidhme, tá gá le comhar agus
 comhordú ar an leibhéal Eorpach.
 ·
 Ní féidir dul i ngleic leis na dúshláin atá i ndán
 do chúrsaí cánachais mura mbeidh ról stiúrtha á fheidhmiú ag an
 gCoimisiún agus mura spreagfar na Ballstáit le staid tíortha eile a chur san
 áireamh. Gan dlúthchomhar agus dlúth‐chomhoibriú idir na Ballstáit,
 thiocfadh méadú ar iomaíocht éagórach cánachais agus ar shiopadóireacht
 chánach, agus bhainfeadh lucht calaoise sochar as an easpa comhair idir na
 húdaráis náisiúnta.
 ·
 I dtéarmaí eacnamaíocha,
 is éifeachtúla i bhfad gníomhaíocht ar leibhéal an AE. Líonra ardslándála
 tiomnaithe atá ina chnámh droma ag an chomhar chustaim agus chánachais.
 Idirnascann sé riaracháin náisiúnta chustaim agus cánachais ag tuairim is
 5 000 pointe teagmhála. Áirithíonn an líonra teicneolaíochta faisnéise
 comónta seo nach gá do na riaracháin náisiúnta nascadh ach aon uair amháin leis
 an infreastruchtúr comónta seo chun a bheith in ann faisnéis de shaghas ar bith
 a mhalartú. Mura mbeadh an t-infreastruchtúr sin ar fáil bheadh ar na Ballstáit
 nascadh 26 uair, is é sin uair amháin le córais náisiúnta gach Ballstáit.
 Feidhmeoidh an Coimisiún, de réir Airteagal 17
 den Chonradh ar an Aontas Eorpach, feidhmeanna feidhmiúcháin, mar atá leagtha
 síos sna Conarthaí. Maidir leis an gcomhordú a dhéanann an Coimisiún leis na
 riaracháin náisiúnta chustaim agus cánachais agus le hionadaithe speisialaithe,
 caithfidh sé dul ina bhun ar leibhéal oibríochtúil, ar bhonn fadtéarmach agus i
 bhfianaise na ndúshlán atá ag an Aontais cheana agus atá i ndán dó i réimse an
 chustaim agus an chánachais. Beidh fóraim agus uirlisí an chláir ina chreat
 oiriúnach ag an gCoimisiún a ról comhordaithe a chomhlíonadh i réimse an
 chustaim agus an chánachais. Dá bhrí sin, tá clár FISCUS
 i gcomhréir le prionsabal na coimhdeachta agus le prionsabal na
 comhréireachta (arna leagan amach in Airteagal 5 den Chonradh ar an
 Aontas Eorpach).
 3.3.
 Ionstraimí
 I gcomhréir le conclúid na measúnuithe
 tionchair ábhartha, tá sé iomchuí an AE idirghábháil a dhéanamh trí
 bhíthin clár maoiniúcháin. I ngeall ar an aiseolas dearfach a fuarthas ón
 meastóireacht lár téarma ar Chustam 2013 agus ar Fiscalis 2013, tá clár
 comharba FISCUS beartaithe ag an gCoimisiún.
 Cé gur ar na Ballstáit agus ar údaráis na
 mBallstáit atá an clár dírithe go príomha, tá sé beartaithe go mbeidh ról níos
 mó ag geallsealbhóirí seachtracha le hais an róil a bhí acu san am a caitheadh.
 Ina fhianaise sin, rialachán seachas cinneadh (mar a bhí i gcás clár a bunaíodh
 san am a caitheadh) is ea é an ionstraim iomchuí dlí chun an clár seo a bhunú.
 4.
 IMPLEACHT BHUISÉADACH
 Tá uainiú agus athbhreithniú chláir mhaoiniúcháin
 an AE nasctha leis an togra le haghaidh Creata Airgeadais Ilbhliantúil nua, de
 réir a bhfuil leagtha amach i gClár Oibre an Choimisiúin. I gcomhréir leis an
 togra sin tá creat buiséadach EUR 777 600 000 (i bpraghsanna an ama
 i láthair) don tréimhse 2014–2020 ag an Rialachán maidir le clár FISCUS.
 Déanfar clár FISCUS a chur chun feidhme trí
 mhodh bainistíochta lárnaí dírí agus ar bhonn tosaíochtaí. Déantar cláir oibre
 a bhunú – i gcomhpháirt leis na geallsealbhóirí – trí thosaíochtaí tréimshe
 áirithe á sonrú.
 5.
 EILIMINTÍ ROGHNACHA
 5.1.
 Nótaí maidir le forálacha dlí áirithe
 5.1.1.
 Caibidil I: Forálacha ginearálta
 A fhad a bhaineann leis na gnéithe custaim, tá
 raon feidhme an chláir dírithe go sonrach ar fheidhmiú Aontas Custaim an
 AE. A fhad a bhaineann leis na gnéithe cánachais, cuireadh an clár i gcomhréir
 le reachtaíocht chánach nua de chuid an Aontais, rud a chiallaíonn go
 gcumhdófar ní amháin CBL, dleachtanna máil agus cánacha ar chaipiteal ioncaim
 ach cánacha eile atá faoi réir reachtaíocht chánach an AE freisin.
 Féadfaidh na Ballstáit, tíortha is iarrthóirí
 agus iarrthóir ionchasacha bheith rannpháirteach i gclár FISCUS. I
 gcomhréir le beartas ginearálta an Aontais ina leith seo, féadfaidh tíortha ar
 ball iad de Bheartas Comharsanachta na hEorpa bheith páirteach sa chlár, má
 chomhlíonann siad choinníollacha áirithe. Ar deireadh, d'fhéadfadh
 'saineolaithe seachtracha' bheith páirteach i ngníomhaíochtaí áirithe (e.g.
 ionadaithe údarás eile, eagraíochtaí trádála, náisiúnta agus idirnáisiúnta agus
 saineolaithe eile, b'fhéidir).
 Táthar tar éis cuspóirí chlár FISCUS a
 athdhíriú i bhfianaise fadhbanna agus dúshlán atá sainaitheanta agus fadhbanna
 agus dúshlán a bhfuil súil leo i dtaca le beartais chustaim is cánachais agus
 údaráis chánachais, sna deich bliana atá romhainn. Is éard is aidhm ginearálta
 an chláir tacú le feidhmiú an Aontais Chustaim agus an margadh inmheánach a
 neartú trí bhíthin feabhas a chur ar oibriú na gcóras cánach trí chomhar ar
 chur ar bun idir na tíortha rannpháirteacha, údaráis chustaim agus chánach na
 dtíortha sin, a gcuid oifigeach agus saineolaithe seachtracha.
 D'fhonn dul i ngleic le dúshláin a bheidh ann
 amach anseo i réimse an chustaim agus an chánachais san Aontas, leagadh síos na
 cuspóirí seo a leanas don chlár:
 1.
 tacú le hullmhú, cur i bhfeidhm comhleanúnach agus
 cur chun feidhme éifeachtach dhlí an Aontais i réimse an chustaim agus i réimse
 an chánachais,
 2.
 rannchuidiú le feidhmiú éifeachtúil na n‐údarás
 custaim agus cánachais trína n‐acmhainn riaracháin a fheabhsú agus tríd
 an ualach riaracháin atá orthu a laghdú,
 3.
 calaois agus imghabháil cánach a chosc agus feabhas
 a chur ar chúrsaí iomaíochais, sábháilteachta agus slándála trí fheabhas a chur
 ar an gcomhar a bhíonn ar bun le heagraíochtaí idirnáisiúnta, údaráis
 rialtasacha eile, tríú tíortha, oibreoirí eacnamaíocha agus eagraíochtaí na
 n-oibreoirí sin,
 4.
 iomaíochas gnólachtaí Eorpacha a neartú trí
 thrádáil a éascú agus trí chostais chomhlíonta a laghdú,
 5.
 leasanna airgeadais agus eacnamaíocha an Aontais
 Eorpaigh agus a Bhallstát a chosaint trí chomhrac a chur ar chalaois agus
 imghabháil cánach,
 6.
 (i gcás an chuid den chlár a bhaineann le cúrsaí
 custaim) tacú le lucht custaim saoránaigh agus an gheilleagair a chosaint, ó
 thaobh sábháilteachta agus slándála, agus an comhshaol a chosaint.
 Cuireadh isteach cuspóirí oibríochtúla a
 bhaineann le torthaí nach mór teacht as an gclár; tá siad sin ar fáil in
 Iarscríbhinn I den Rialachán.
 5.1.2.
 Caibidil II: Gníomhaíochtaí incháilithe
 Na cineálacha gníomhaíochtaí a mheastar a
 bheith incháilithe faoin gclár, tá siad cosúil leis na gníomhaíochtaí atá
 incháilithe faoi na cláir atá ann faoi láthair, eadhon:
 ·
 gníomhaíochtaí comhpháirteacha atá ceaptha eolas
 agus dea-chleachtas a mhalartú idir oifigigh chustaim agus chánach na dtíortha
 rannpháirteach,
 ·
 córais faisnéise Eorpacha[7] a éascaíonn malartú faisnéise
 agus rochtain ar shonraí comónta, agus
 ·
 gníomhaíochtaí oiliúna atá ceaptha cumas oifigeach
 custaim agus cánach Eorpach a mhéadú.
 Rinneadh coigeartú ar roinnt catagóirí
 gníomhaíochtaí.
 ·
 Beidh roinnt uirlisí comhghníomhaíochtaí nua i
 gclár FISCUS:
 ·
 Déanfaidh grúpaí stiúrtha gníomhaíochtaí a
 bhaineann le comhordú agus beidh siad comhdhéanta, de ghnáth, de gach tír
 rannpháirteach ar mian léi bheith páirteach ann. (Is gné nua é seo i gcás
 cánachais amháin.) Ní hionann grúpaí stiúrtha agus grúpaí tionscadal; bíonn
 grúpaí tionscadal comhdhéanta de líon teoranta tíortha, agus bíonn siad ag
 oibriú ar feadh tréimhse teoranta ama chun cuspóir réamhshainithe, a bhfuil
 toradh mionsainithe ag gabháil leis, a shaothrú;
 ·
 Is éard atá i bhfoirne saineolaithe
 foirmeacha struchtúrtha le dul i mbun comhair, le saineolas a chomhthiomsú
 saineolas agus/nó le dul i gceann gníomhaíochtaí oibríochtúla sonracha.
 D'fhéadfaí foirne buana nó neamhbhuana a bhunú agus d'fhéadfaidís, b'fhéidir,
 tacaíocht a fháil, ar nós seirbhísí comhoibrithe ar líne, cúnamh riaracháin,
 agus saoráidí infreastruchtúir agus trealaimh chun buntaca a thabhairt chun go
 bhféadfar gníomhaíochtaí a chur i gcrích agus chun go n-éireoidh leis na
 ngníomhaíochtaí sin.
 ·
 Beidh gníomhaíochtaí atá ceaptha acmhainn
 riarachán poiblí a mhéadú ina gcuidiú ag údaráis chustaim agus chánach a
 bhfuil deacrachtaí ar leith acu, e.g. easpa eolais, easpa saineolais,
 easnamh eagraíochtúil nó easnamh de chineál ar bith eile is féidir a shárú le
 gníomhaíochtaí tacaíochta saincheaptha ó Bhallstáit eile nó ó oifigigh de chuid
 an Choimisiúin.
 ·
 Maidir leis na córais Eorpacha Faisnéise, sainítear
 'comhpháirteanna de chuid an Aontais' sa chlár nua mar acmhainní
 teicneolaíochta faisnéise a bhaineann leis na Ballstáit go léir nó le roinnt
 acu agus ar leis an gCoimisiún iad. Tá tuairisc ar na comhpháirteanna sin in
 Iarscríbhinn 2, pointe 4, den ghníomh dlí atá beartaithe. Is éard is
 'comhpháirteanna náisiúnta' ann na comhpháirteanna go léir nach
 'comhpháirteanna de chuid an Aontais' iad. Is iad na Ballstáit a dhéanann iad a
 fhorbairt, a shuiteáil agus a oibriú, agus, dá bhrí sin, tá siad faoi réir
 mhaoiniú agus freagracht na mBallstát.
 Ba cheart an sainiú nua atá tugtha ar
 chomhpháirteanna de chuid an Aontais a thuiscint i bhfianaise cleachtais nua
 atá tagtha chun cinn i bhforbairt córas teicneolaíochta faisnéise. I láthair na
 huaire tá gach Ballstát freagrach as cur chun feidhme a gcóras náisiúnta de
 réir sonraíochtaí comónta, rud a bhfuil mar thoradh air go bhfuil 27 cineál ar
 leith forbartha ann, 27 comhéadan do thrádálaithe, 27 sceideal forbartha, 27
 cineál ar leith deacrachta oibríochtúil nó tionscadail. Measann an Coimisiún,
 as los na géarchéime airgeadais go háirithe, gur cheart tabhairt faoi fhorbairt
 córas faisnéise teicneolaíochta ar bhealach níos éifeachtúla, mar shampla méadú
 ar acmhainní lárnacha agus ar rannpháirteachas na mBallstát i
 gcomhthionscadail.
 Is éard is aidhm don simpliú laghdú ar na costais
 ghinearálta a bhaineann le teicneolaíocht faisnéise agus feabhas a chur ar
 chomhsheasmhacht sonraí agus cur chun feidhme rialacha trí theicneolaíocht
 faisnéise (eolas, sonraí, comhpháirteanna ríomhaireachta) a fhorbairt i
 gcomhpháirt níos minice. Fágfaidh sé sin go bhféadfar feabhas a chur ar
 mhodhanna oibre, de bharr samhaltú próiseas gnó agus sonraíochtaí de chaighdeán
 níos fearr, cuir i gcás, ach ina cheann sin tiocfaidh níos mó caighdeánaithe
 as, e.g. comhchuibhiú na gcomhéadan a úsáideann trádálaithe. An cur chuige nua
 níos mó úsáide a bhaint as comhpháirteanna de chuid an Aontais, cuirfidh sé
 srian ar an mbaol go mbeidh pleananna forbartha agus úsáide ann nach bhfuil ag
 teacht le chéile. Tá slite breise ann freisin chun cur i gcrích an tionscadail
 a stiúradh, is é sin le rá go bhfuil pleananna comónta ann atá ceaptha
 féachaint chuige nach bhféadfaidh an ball is moille sa slabhra forbartha moill
 a chur ar theacht i bhfeidhm an tionscadail ina iomláine. Beidh níos mó
 saintacaíochta agus ball foirne de dhíth ar an gCoimisiún chun an fhreagracht
 níos mó atá air a chomhlíonadh.
 5.1.3.
 Caibidil IV: Cur chun feidhme
 Chun coinníollacha aonfhoirmeacha a áirithiú
 do chur chun feidhme an Rialacháin seo, ba cheart cumhachtaí cur chun
 feidhme a thabhairt don Choimisiún. As a los sin, glacfar clár oibre
 bliantúil i gcomhréir leis an nós imeachta scrúdúcháin dá dtagraítear in Airteagal 5
 de Rialachán (AE) Uimh. 182/2011 ó Pharlaimint na hEorpa agus ón
 gComhairle an 16 Feabhra 2011 lena leagtar síos na rialacha agus na
 prionsabail ghinearálta a bhaineann le sásraí maidir leis na Ballstáit rialú a
 dhéanamh ar fheidhmiú chumhachtaí chur chun feidhme an Choimisiúin[8].
 5.2.
 Simpliú
 5.2.1.
 Cén chaoi ar chuir an togra le simpliú?
 (a)
 Comhsheasmhacht leis an Rialachán Airgeadais
 Tá an clár atá beartaithe i lánchomhréir leis an
 Rialachán Airgeadais agus lena fhorálacha cur chun feidhme. Deontais agus
 soláthar na príomhionstraimí airgeadais a úsáidtear chun an clár a chur chun
 feidhme. Tá ionchorpraithe sa chlár na bearta simpliúcháin a mholtar i dtogra
 an Choimisiúin maidir le hathbhreithniú ar an rialachán airgeadais, go háirithe
 dul i muinín cnapshuimeanna, rátaí comhréidh agus costais aonaid. I ngeall ar
 an tábhacht atá ag próiseáil costas cothaithe agus taistil a íoctar faoin
 gclár, tógfaidh an clár isteach bearta simpliúcháin a chuireann an Rialachán
 nua Airgeadais ar fáil sa réimse seo.
 (b)
 Comhsheasmhacht idir Custaim 2013 agus clár Fiscalis 2013.
 Rinneadh bainistiú chláir Custaim agus chláir
 Fiscalis a bhí ann roimhe seo a chur i lán‐chomhthreo le chéile trí
 bhíthin rialacha soláthair agus samhlacha deontas comhionanna a úsáid, mar aon
 le treoracha bainistíochta agus córais ríomhaireachta chomónta. Tá nósanna
 imeachta simplí ina gcuid den tsamhail bhainistíochta maidir le
 gníomhaíochtaí an chláir a eagrú. Tá de chúnamh ag foireann
 clárbhainistíochta an Choimisiúin foirne clárbhainistíochta na riarachán
 éagsúil custaim agus cánach, foirne a bhfuil ról áisitheora agus chéad phointe
 teagmhála acu d'oifigigh chustaim agus chánach, faoi seach, sna Ballstáit. De
 bharr na samhla bainistíochta is féidir tús a chur le gníomhaíochta laistigh
 d'achar gearr, cúpla seachtain ar an gceann is faide de, agus dul i ngleic
 le riachtanais nua a thagann chun cinn, agus san am céanna gan an
 comhleanúnachas atá idir na gníomhaíochtaí éagsúla a chur ar ceal. Chuir na
 Ballstáit in iúl sa mheastóireacht[9]
 lár téarma go bhfuil siad sásta le samhail bhainistíochta an chláir. I ngeall
 ar chlár Custaim agus clár Fiscal bheith i neas-chomhthreo le chéile cheana,
 agus i ngeall ar bheartas an Choimisiúin maidir le simpliú, cinneadh ar aon
 chlár amháin a mholadh (FISCUS) faoi chuimsiú chreat airgeadais ilbhliantúil
 2014–2020.
 (c)
 Ar cuireadh seachtrú san áireamh sa chlár?
 Breithníodh an fhéidearthacht an clár todhchaí a
 chur chun feidhme trí ghníomhaireacht fheidhmiúcháin. Ba cheart cumhacht
 a thabhairt do ghníomhaireacht tascanna a chur i gcrích amhail roghnú na
 ngníomhaíochtaí faoi chuimsiú an chláir, an réamhobair riaracháin do na
 gníomhaíochtaí agus an obair leantach ina ndiaidh a dhéanamh, faireachán a
 dhéanamh ar na gníomhaíochtaí, deontais, agus soláthar córas faisnéise
 teicneolaíochta. Ach is amhlaidh gur sraith eile sa struchtúr riaracháin a
 bheadh i ngníomhaireacht feidhmiúcháin dá leithéid a mhéadódh an costas atá ar
 chomhordú agus ar sheiceálacha agus a chuirfeadh le castacht agus le fad an phróisis
 chinnteoireachta i ngeall ar na nósanna imeachta nua riaracháin a thiocfadh as.
 Ina theannta sin, d'imreodh sé drochthionchar ar leibhéal saineolais an
 Choimisiúin agus mhéadódh sé an baol go mbeadh deighilt idir inneachar an
 chláir agus gnéithe riaracháin an chláir. Ní thiocfadh na sochair ghnó a
 bhfuiltear ag súil leo as an Rogha seo agus, dá bhrí sin, cuireadh as an
 áireamh í.
 Rogha mhalartach ab ea na gníomhaíochtaí
 uile teicneolaíochta faisnéise ábhartha a aistriú chuig na riaracháin náisiúnta,
 amach ó líonra CCN/CSI agus a sheirbhísí gaolmhara. Bheadh baol mór sa chás sin
 go dtiocfadh chun cinn, i leaba a chéile, gá le struchtúir rialachais níos
 lárnaí agus go gcuirfí tús le tionscnaimh chuige sin. Cuireadh an Rogha sin
 as an áireamh freisin i ngeall ar an drochthionchar a bheadh aici ar thorthaí
 agus ar fheidmíocht.
 (d)
 An mbaintear úsáid sa chlár as uirlisí comónta
 teicneolaíochta faisnéise chun an t-ualach riaracháin ar thairbhithe agus ar
 chonraitheoirí a laghdú?
 Tá uirlisí in úsáid cheana i glár Chustam 2013
 agus i gclár Fiscalis 2013 a éascaíonn bainistiú deontas trí uirlis
 Tuairiscithe Gníomhaíochtaí.
 5.2.2.
 Feidhmíocht an togra a thomhas
 Déanfar feidhmíocht an chláir a thomhas trí úsáid
 a bhaint as sraith chomhleanúnach táscairí feidhmíochta, iarmharta, torthaí
 agus táirgeachta a bheidh nasctha le cuspóirí ginearálta, sonracha agus
 oibríochtúla an chláir agus trí nasc a dhéanamh le Plean Bainistíochta an
 Choimisiúin. Tá an liosta mionsonraithe de na táscairí iarmharta, torthaí agus
 táirgeachta ar fáil i Measúnuithe Tionchair na gclár ábhartha. Tá spriocanna
 sainaitheanta ag an gCoimisiún i gcás roinnt cuspóirí oibríochtúla de chuid an
 chláir; sainaithneofar roinnt eile acu le gníomhaíochtaí a dhéanfar faoi
 chuimsiú na gclár atá ann faoi láthair. Déanfaidh an Coimisiún spriocanna gach
 cuspóra oibríochtúil a shainaithint roimh thús chlár 2020 agus iad a chur faoi
 bhráid an Choiste Chláir lena bhformhuiniú faoi chuimsiú nós imeachta an Chláir
 Oibre Bhliantúil.
 5.2.3.
 An bhfuil an clár atá beartaithe ag teacht le beartas
 ginearálta an Choimisiúin?
 Rannchuideoidh an clár le cuspóirí straitéis 'Eoraip 2020'
 trí bhíthin an Margadh Aonair a neartú, táirgiúlacht na hearnála poiblí a
 fheabhsú agus dul chun chinn agus nuálaíocht theicniúil a choinneáil ag gabháil
 i riaracháin agus trí bhíthin fostaíocht a chur chun cinn. Cuideoidh sé le
 tionscadail suaitheanta na nithe seo a leanas: an Clár Digiteach don Eoraip[10], an tAontas Nuálaíochta[11], an Clár Oibre do Scileanna
 nua agus do Phoist[12],
 agus an Beartas Tionsclaíoch do Ré an Domhandaithe[13]. Tacóidh an clár leis an
 nGníomh um an Margadh Aonair[14]
 freisin, agus cuirfidh sé chun cinn fás agus nuálaíocht trí chearta maoine
 intleachtúla a neartú ag teorannacha i gcomhréir leis an straitéis
 chuimsitheach nua maidir leis na cearta sin[15].
 Maidir le leasanna airgeadais an Aontais agus na mBallstát a chosaint,
 rannchuideoidh an clár le bailiú dleachtanna agus táillí agus cánacha éagsúla
 ar thrádáil, agus le hiarrachtaí comhpháirteacha an chalaois a chomhrac. Eite
 oibríochtúil de bheartas trádála an AE é an tAontas Custaim, da bhrí sin beidh
 an clár ina chuidiú comhaontuithe déthaobhacha agus iltaobhacha a chur chun
 feidhme, dleachtanna a bhailiú, agus bearta trádála (e.g. rialacha maidir le
 tionscnamh), trádbhaic agus srianta eile a chur i bhfeidhm, i gcomhréir le
 straitéis trádála an AE[16].
 Ar na mallaibh, tugadh ról cosanta comhshaoil do na húdaráis chustaim; baineann
 sé sin, inter alia, le honnmhairiú mídhleathach dramhaíola, ceimiceáin,
 substaintí a ídíonn ózón, lománaíocht neamhdhleathach, agus Coinbhinsiún CITES.
 Ar deireadh, tá ag dul i méadaíocht an neartú a dhéanann gníomhaíochtaí custaim
 agus an comhar idir údaráis chustaim, póilíní agus údaráis eile
 forfheidhmiúcháin ar shlándáil inmheánach an AE, mar atá léirithe i bplean
 gníomhaíochta na Straitéise Slándála Inmheánaí[17]
 agus i gClár Gníomhaíochta Chlár Stócólm[18].
 2011/0341 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear clár gníomhaíochta um chustam
 agus cánachas san Aontas Eorpach don tréimhse 2014–2020 (FISCUS) agus lena
 n-aisghairtear Cinneadh Uimh. 1482/2007/CE agus Cinneadh Uimh. 624/2007/CE
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 33 agus 114 de,
 Ag féachaint don togra ón gCoimisiún Eorpach,
 Tar éis an dréachtghníomh reachtach a chur
 chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[19],
 Ag gníomhú dóibh i gcomhréir leis an
 ngnáthnós imeachta reachtach,
 De bharr an méid seo a leanas:
 (1)
 Tá éascaíocht mhór déanta ag na cláir
 ghníomhaíochta ilbhliantúla um chustam agus cánachas is infheidhme roimh 2014
 do chomhar idir údaráis chustaim agus chánach laistigh den Aontas agus tá
 feabhas mór curtha acu ar an gcomhar sin. Is iomchuí a áirithiú, dá bhrí sin,
 go leanfar de na cláir sin trí bhíthin clár nua a bhunú sa réimse céanna.
 (2)
 I bhfianaise na sineirgí atá ann idir na cláir is
 infheidhme roimh 2014 agus i gcomhréir le gealltanas an Choimisiúin líon na
 gclár atá leagtha síos in 'Buiséad don Straitéis 'Eoraip 2020'"[20], ba cheart aon chlár amháin a
 chur in ionad na gclár um chomhar custaim agus cánachais. Ina theannta sin, má
 bhunaítear aon chlár amháin méadóidh ar shimpliú agus ar chomhleanúnachas ach
 ní chuirfear ó mhaith an fhéidearthacht gníomhaíochtaí a bhunú do réimsí
 leithleacha an chustaim agus an chánachais.
 (3)
 Maidir le gníomhaíochtaí an chláir, mar atá na
 Córais Eorpacha Faisnéise, na gníomhaíochtaí comhpháirteacha le haghaidh
 oifigeach custaim agus cánachais agus na tionscnaimh chomhoiliúna, meastar go
 mbeidh siad ina gcuidiú leis an straitéis 'Eoraip 2020' maidir le fás
 cliste inbhuanaithe uileghabhálach[21] a chur i gcrích. Ó tharla go mbeidh an clár
 ina chreat ag gníomhaíochtaí atá ceaptha údaráis chustaim agus chánachais a
 dhéanamh níos éifeachtaí, iomaíochas gnólachtaí a neartú, fostaíocht a chur
 chun cinn agus cuidiú le leasanna airgeadais agus eacnamaíocha an Aontais a
 chosaint, neartóidh sé feidhmiú an Aontais Chustaim agus an mhargaidh inmheánaigh.
 (4)
 Ba cheart an chuid den chlár a bhaineann le
 cánachas a chur i gcomhréir le reachtaíocht an Aontais atá ann cheana agus le
 reachtaíocht atá ar na bacáin ionas go bhféadfar gníomhaíochta tacaíochta a
 dhéanamh i leith cánacha agus reachtaíocht nua de chuid an Aontais a
 d'fhéadfadh a bheith ann amach anseo. Chun
 críocha an Chláir, níor cheart do chánachas gan ach na nithe seo chumhdach:
 cáin bhreisluacha dá bhforáiltear le Treoir 2006/112/CE ón gComhairle an
 28 Samhain 2006 maidir leis an gcomhchóras cánach breisluacha[22]; dleachtanna máil ar alcól dá
 bhforáiltear le Treoir 92/83/CEE an 19 Deireadh Fómhair 1992 maidir le
 struchtúir na ndleachtanna máil ar alcól agus ar dheochanna alcólacha a
 chomhchuibhiú[23];
 dleachtanna ar tháirgí tobac dá bhforáiltear le Treoir 2001/64/AE ón
 gComhairle an 21 Meitheamh 2011 maidir le struchtúr agus rátaí dleachta máil
 atá i bhfeidhm i ndáil le tobac monaraithe[24];
 dleachtanna ar tháirgí fuinnimh agus ar leictreachas dá bhforáiltear le Treoir 2003/96/CE
 an 27 Deireadh Fómhair 2003 ag athstruchtúrú an chreata Comhphobail le haghaidh
 cáin a ghearradh ar tháirgí fuinnimh agus ar leictreachas[25], ba cheart go gcumhdódh sí
 freisin gach cáin eile a thagann faoi raon feidhme reachtaíocht chánachais an
 Aontais de réir bhrí Threoir 2010/24/AE an 16 Márta 2010 ón gComhairle
 maidir le cúnamh frithpháirteach chun éilimh a bhaineann le cánacha,
 dleachtanna agus bearta eile a ghnóthú [26].
 (5)
 D'fhonn próiseas aontachais agus comhlachais a
 éascú do thríú tíortha, féadfaidh a bheith páirteach sa Chlár tíortha aontacha
 agus tíortha is iarrthóirí, mar aon le hiarrthóirí ionchasacha agus tíortha
 comhpháirtíochta de Bheartas Comharsanachta na hEorpa[27] ar chuntar go gcomhlíonann
 siad coinníollacha áirithe. Ina theannta sin, ós rud é go bhfuil codanna éagsúla
 an gheilleagair domhanda á gcomhshaidhmeadh le chéile diaidh ar ndiaidh, is fiú
 foráil a dhéanamh maidir le saineolaithe seachtracha a bheith páirteach
 freisin, saineolaithe amhail oifigigh de chuid tríú tíortha, ionadaithe
 eagraíochtaí idirnáisiúnta nó oibreoirí eacnamaíocha i gcás gníomhaíochtaí
 áirithe.
 (6)
 I bhfianaise na bhfadhbanna agus na dúshláin atá i
 ndán don tréimhse deich mbliana amach romhainn, ba cheart cuspóirí na gcláir is
 infheidhme roimh 2014 a choigeartú. Ba cheart ról a bheith ag an gclár a
 bhunófar leis an Rialachán seo i réimsí sár‐riachtanacha amhail cur i
 bhfeidhm comhleanúnach dhlí an Aontais, leasanna airgeadais agus eacnamaíocha a
 chosaint, cúrsaí sábháilteachta agus slándála a chosaint agus acmhainn
 riaracháin na n-údarás custaim agus cánach a mhéadú. Mar sin féin, i ngeall ar
 na cineál fadhbanna a bhaineann leis na dúshláin atá amach romhainn, ba cheart
 béim bhreise a chur ar chalaois a chomhrac, ar an t‐ualach riaracháin a
 laghdú agus ar thrádáil a éascú.
 (7)
 Tá sé léirithe go bhfuil na huirlisí a úsáideadh
 faoi na cláir is infheidhme roimh 2014 leordhóthanach agus, dá bhrí sin,
 coinníodh iad. Mar sin féin, i bhfianaise an ghá atá le huirlisí lena bhféadfar
 comhar oibríochtúil níos struchtúrtha a dhéanamh, cuireadh uirlisí breise isteach
 amhail foirne saineolaithe atá comhdhéanta d'ionadaithe de chuid an Aontais
 agus saineolaithe náisiúnta a chuirfidh tascanna i gcrích i gcomhpháirtíocht i
 réimsí áirithe. Lena chois sin, i bhfianaise cortha nua sa scéal, is iomchuí
 foráil a dhéanamh maidir le gníomhaíochtaí a bhunú faoin gclár a bheadh ina
 gcuidiú acmhainn riaracháin a mhéadú d'fhonn cuidiú speisialaithe a sholáthar
 do thíortha atá ina ghátar.
 (8)
 Tá ról sár-riachtanach ag na Córais Eorpacha
 Faisnéise ó thaobh córas custaim agus cánachais san Aontas a neartú agus ba
 cheart, dá bhrí sin, leanúint de bheith á maoiniú faoin gclár. Ina cheann sin,
 ba cheart go bhféadfaí córais nua custaim agus faisnéise cánach atá bunaithe
 faoi reachtaíocht an Aontais a chur leis an gclár. Ba cheart na córais sin a
 bheith bunaithe ar shamhlacha forbraíochta comhroinnte agus ar infreastruchtúr
 teicneolaíochta faisnéise nua-aimseartha d'fhonn solúbthacht agus
 éifeachtúlacht údarás custaim agus cánach a mhéadú.
 (9)
 Ba cheart, leis, cur le scileanna daoine trí
 bhíthin oiliúint chomónta a dhéanamh faoin gclár. Caithfidh oifigigh chustaim
 agus chánach a gcuid eolais agus scileanna a mhéadú chun riachtanais an Aontais
 a chomhlíonadh. Ba cheart ról lárnach a bheith ag an gclár i méadú scileanna
 daoine ar bhealach éifeachtach trí thacaíocht a thabhairt chun oiliúint níos
 fearr a chur ar oifigigh chustaim agus chánach agus ar oibreoirí eacnamaíocha.
 Chun na críche sin, ba cheart clár tacaíochta ilghnéitheach um oiliúint chánach
 a chur in ionad na hoiliúna comónta ríomhfhoghlama a chuireann an tAontas ar
 fáil faoi láthair.
 (10)
 Ba cheart don clár tréimhse seacht mbliana a
 chumhdach chun go mbeidh a fhad ailínithe le fad an chreata airgeadais
 ilbhliantúil atá leagtha síos i Rialachán (AE) Uimh. xxx an xxx lena leagtar
 síos an creat airgeadais ilbhliantúil don tréimhse 2014-2020[28].
 (11)
 Ó thús deireadh an chláir, ba cheart clúdach
 airgeadais a leagan síos a bheidh ina phríomhthagairt, de réir bhrí phointe
 [17] den Chomaontú Idirinstitiúideach an XX/YY/201Z idir Parlaimint na hEorpa,
 an Chomhairle agus an Coimisiún maidir le comhar i gcúrsaí buiséid agus maidir
 le bainistíocht fhónta airgeadais, ag an údarás buiséid le linn an nós imeachta
 bhuiséadaigh bhliantúil.
 (12)
 I gcomhréir le gealltanas an Choimisiúin a leagadh
 amach ina Theachtaireacht maidir le hAthbhreithniú Buiséid 2010[29] cláir mhaoiniúcháin a dhéanamh
 níos comhleanúnaí agus níos simplí, ba cheart acmhainní a roinnt le hionstraimí
 eile maoiniúcháin de chuid an Aontais más ionann na spriocanna atá á saothrú ag
 gníomhaíochtaí an chláir atá beartaithe agus spriocanna roinnt ionstraimí
 maoiniúcháin eile, gan maoiniú dúbailte a chur san áireamh. Ba cheart go
 n-áiritheodh na gníomhaíochtaí a dhéanfar faoin gclár seo comhleanúnachas ó
 thaobh na n-acmhainní a úsáideann an tAontas chun tacú le feidhmiú an Aontais
 Chustaim.
 (13)
 Glacfar na bearta is gá chun gnéithe airgeadais an
 Rialacháin seo a chur chun feidhme i gcomhréir le Rialachán (CE, Euratom) Uimh.
 xxx/20xx ón gComhairle an xxx maidir leis an Rialachán Airgeadais is infheidhme
 maidir le buiséad ginearálta na gComhphobal Eorpach, agus i gcomhréir le
 Rialachán (CE, Euratom) Uimh. xxx/20xx ón gCoimisiún an xxx lena leagtar síos
 rialacha mionsonraithe maidir le cur chun feidhme Rialachán (CE, Euratom) Uimh.
 xxx/20xx ón gComhairle an xxx (tá na tagairtí don Rialachán Airgeadais nua
 agus don ghníomh cur chun feidhme le cur isteach).
 (14)
 Ba cheart leasanna airgeadais an Aontais a chosaint
 le bearta comhréireacha ar feadh an timthrialla caiteachais, lena n-áirítear
 neamhrialtachtaí a chosc, a bhrath agus a imscrúdú, cistí a cailleadh, a íocadh
 go mícheart nó a úsáideadh go mícheart a ghnóthú agus, nuair is iomchuí,
 pionóis a chur i bhfeidhm.
 (15)
 Chun coinníollacha aonfhoirmeacha a
 áirithiú do chur chun feidhme an Rialacháin ba cheart cumhachtaí cur
 chun feidhme a thabhairt don Choimisiún. Ba
 cheart na cumhachtaí sin a fheidhmiú i gcomhréir le Rialachán
 (AE) Uimh. 182/2011 ó Pharlaimint na hEorpa agus ón gComhairle an 16
 Feabhra 2011 lena leagtar síos na rialacha agus na prionsabail ghinearálta a
 bhaineann le meicníochtaí le haghaidh rialú na mBallstát ar fheidhmiú a
 chumhachtaí cur chun feidhme ag an gCoimisiún[30].
 (16)
 Maidir leis na Ballstáit nach bhfuil in ann an
 comhar agus an comhordú is gá a dhéanamh go héifeachtúil chun an clár a chur i
 gcrích, ó tharla nach féidir leo cuspóirí na gníomhaíochta atá beartaithe,
 eadhon clár ilbhliantúil a bhunú chun feabhas a chur ar oibriú córas cánach sa
 mhargadh inmheánach agus ar fheidhmiú an Aontais Chustaim, a bhaint amach go
 leordhóthanach, agus gur fearr is féidir, i ngeall ar éifeachtaí an chláir, iad
 a bhaint amach ar leibhéal an Aontais, féadfaidh an tAontas bearta a ghlacadh i
 gcomhréir le prionsabal na coimhdeachta atá leagtha amach in Airteagal 5
 den Chonradh ar an Aontas Eorpach. I gcomhréir le prionsabal na comhréireachta,
 arna leagan amach san Airteagal sin, ní théann an Rialachán seo thar a
 bhfuil riachtanach chun na cuspóirí sin a bhaint amach.
 (17)
 Ba cheart a bheith de chúnamh ag an gCoimisiún
 Coiste FISCUS um chur chun feidhme an chláir. Is
 leis na cláir oibre bhliantúla a bhaineann príomhinniúlacht an Choiste sin.
 (18)
 Ba cheart an Rialachán seo a chur in ionad
 Chinneadh Uimh. 1482/2007/CE ó Pharlaimint na hEorpa agus ón gComhairle an 11
 Nollaig 2007 lena mbunaítear clár Comhphobail chun feabhas a chur ar oibriú
 córas cánachais sa mhargadh inmheánach (Fiscalis 2013) agus lena
 n-aisghairtear Cinneadh Uimh. 225/2002/CE[31]
 agus Chinneadh Uimh. 624/2007/CE ó Pharlaimint na hEorpa agus ón
 gComhairle an 23 Bealtaine 2007 lena mbunaítear clár gníomhaíochta do chustaim
 sa Chomhphobal (Custam 2013)[32].
 Ba cheart, dá bhrí sin, na Cinntí sin a aisghairm,
 TAR ÉIS AN RIALACHÁN SEO A
 GHLACADH:
 Caibidil I
 Forálacha ginearálta
 Airteagal 1
 Ábhar
 1.
 Bunaítear clár ilbhliantúil 'FISCUS' ('an clár')
 leis seo chun feabhas a chur ar oibriú córas cánachais sa mhargadh inmheánach
 agus ar fheidhmiú an Aontais Chustaim.
 2.
 Beidh an clár comhdhéanta de chuid a bhaineann le
 cúrsaí custaim agus cuid a bhaineann le cúrsaí cánachais.
 3.
 Cumhdóidh an clár an tréimhse idir an
 1 Eanáir 2014 agus an 31 Nollaig 2020.
 Airteagal 2
 Sainmhínithe
 Chun críche an Rialacháin seo, beidh feidhm
 ag na sainmhínithe seo a leanas:
 (a)
 ciallaíonn 'údaráis chustaim nó chánach' na
 húdaráis atá freagrach as rialacha maidir le custam nó cánachas a chur i
 bhfeidhm;
 (b)
 ciallaíonn 'saineolaithe seachtracha':
 (1)
 ionadaithe de chuid údarás rialtasach, lena
 n-áirítear údaráis rialtasacha de chuid tíortha nach nglacann páirt sa chlár de
 réir Airteagal 3(1) agus 3(2),
 (2)
 oibreoirí eacnamaíocha agus eagraíochtaí na
 n-oibreoirí sin,
 (3)
 ionadaithe de chuid eagraíochtaí idirnáisiúnta agus
 eagraíochtaí ábhartha eile;
 (c)
 ciallaíonn 'cánachas' na cánacha seo a leanas:
 (1)
 cáin bhreisluacha dá bhforáiltear i dTreoir 2006/112/CE
 (2)
 dleachtanna máil ar alcól dá bhforáiltear i dTreoir 92/83/CEE
 (3)
 dleachtanna máil ar tháirgí tobac dá bhforáiltear i
 dTreoir 2011/64/AE
 (4)
 cánacha ar tháirgí fuinnimh agus ar leictreachas dá
 bhforáiltear i dTreoir 2003/96/CE
 (5)
 Gach cáin eile a thagann faoi raon feidhme Airteagal 2(1)(a)
 de Threoir 2010/24/AE.
 Airteagal 3
 Rannpháirteachas sa chlár
 1.
 Is éard a bheidh sna tíortha rannpháirteacha na
 Ballstáit agus na tíortha dá dtagraítear i mír 2 ar choinníoll go
 gcomhlíontar na coinníollacha atá leagtha amach i mír 2 agus i mír 3.
 2.
 Féadfaidh aon cheann de na tíortha seo a leanas a
 bheith páirteach sa chlár:
 (a) tíortha aontacha, tíortha iarrthóirí agus
 iarrthóirí ionchasacha atá ag tairbhiú de straitéis réamhaontachais, i
 gcomhréir leis na prionsabail ghinearálta agus leis na téarmaí agus
 coinníollacha ginearálta maidir le rannpháirteachas na dtíortha sin i gcláir de
 chuid an Aontais arna mbunú sna creatchomhaontuithe lena mbaineann, sna chinntí
 lena mbaineann ó Chomhairlí Comhlachais nó i gcomhaontuithe eile comhchosúla.
 (b) tíortha comhpháirtíochta de Bheartas
 Comharsanachta na hEorpa, ar choinníoll go bhfuil leibhéal ard go leor
 comhfhogasaithe bainte amach acu i dtaca le reachtaíocht agus modhanna
 riaracháin ábhartha an Aontais. Glacfaidh na tíortha comhpháirtíochta lena
 mbaineann páirt sa chlár i gcomhréir leis na forálacha a chinnfear in éindí
 leis na tíortha sin tar éis bhunú na gcreatchomhaontuithe maidir lena
 rannpháirtíocht i gcláir de chuid an Aontais.
 3.
 Féadfaidh saineolaithe seachtracha páirt a ghlacadh
 i ngníomhaíochtaí a reáchtálfar faoin gclár aon uair atá sé sin úsáideach chun
 na cuspóirí dá dtagraítear in Airteagail 4 agus 5 a bhaint amach. Is ar
 bhonn scileanna, taithí agus eolais atá ábhartha do na gníomhaíochtaí i gceist
 a roghnófar na saineolaithe sin.
 Airteagal 4
 An cuspóir ginearálta
 Is éard is aidhm ginearálta an chláir tacú le
 feidhmiú an Aontais Chustaim agus an margadh inmheánach a neartú trí bhíthin
 feabhas a chur ar oibriú na gcóras cánach trí chomhar a chur ar bun idir na
 tíortha rannpháirteacha, údaráis chustaim agus chánach na dtíortha sin, a gcuid
 oifigeach agus saineolaithe seachtracha.
 Tomhaisfear an cuspóir sin leis an táscaire
 seo a leanas, inter alia: an forás a thagann ar dhearcadh
 gheallsealbhóirí an chláir i leith rannchuidiú an chláir le feidhmiú an Aontais
 Chustaim agus le neartú an mhargaidh inmheánaigh.
 Airteagal 5
 Cuspóirí sonracha
 1.
 Seo a leanas cuspóirí sonracha an chláir:
 (a)
 tacú le hullmhú, cur i bhfeidhm comhleanúnach agus
 cur chun feidhme éifeachtach dhlí an Aontais i réimse an chustaim agus i réimse
 an chánachais;
 (b)
 rannchuidiú le feidhmiú éifeachtúil na n‐údarás
 custaim agus cánachais trína n‐acmhainn riaracháin a fheabhsú agus tríd
 an ualach riaracháin atá orthu a laghdú;
 (c)
 calaois agus imghabháil cánach a chosc agus feabhas
 a chur ar chúrsaí iomaíochais, sábháilteachta agus slándála trí fheabhas a chur
 ar an gcomhar a bhíonn ar bun le heagraíochtaí idirnáisiúnta, údaráis eile
 rialtasacha, tríú tíortha, oibreoirí eacnamaíocha agus eagraíochtaí na
 n-oibreoirí sin;
 (d)
 iomaíochas gnólachtaí Eorpacha a neartú trí
 thrádáil a éascú agus trí chostais chomhlíonta a laghdú;
 (e)
 leasanna airgeadais agus eacnamaíocha an Aontais
 Eorpaigh agus a Bhallstát a chosaint trí chomhrac a chur ar chalaois agus
 imghabháil cánach;
 (f)
 maidir le cúrsaí custaim: tacú leis na húdaráis
 chustaim sábháilteacht agus slándáil na saoránach agus an gheilleagair a
 chosaint, agus tacú leo an comhshaol a chosaint.
 2.
 Tomhaisfear gach ceann de na cuspóirí sin le
 táscaire a bheidh bunaithe ar dhearcadh gheallsealbhóirí an chláir i leith
 rannchuidiú an chláir le feidhmiú an Aontais Chustaim agus le neartú an
 mhargaidh inmheánaigh.
 Caibidil II
 Gníomhaíochtaí cáilithe
 Airteagal 6
 Gníomhaíochtaí cáilithe
 Soláthróidh an clár, faoi na coinníollacha atá
 leagtha amach sa chlár oibre bliantúil dá dtagraítear in Airteagal 13,
 tacaíocht airgeadais do na cineálacha seo a leanas gníomhaíochta:
 (a)
 Gníomhaíochtaí comhpháirteacha comónta a bhaineann
 le comhar agus comhordú oibríochtúil:
 (1)
 seimineáir agus ceardlanna;
 (2)
 grúpaí stiúrtha chun na gníomhaíochtaí a thagann
 faoina raon feidhme a stiúradh agus a chomhordú;
 (3)
 grúpaí tionscadal, comhdhéanta de líon teoranta
 tíortha, a bheidh ag oibriú ar feadh tréimhse teoranta ama chun cuspóir
 réamhshainithe, a bhfuil toradh mionsainithe ag gabháil leis, a shaothrú;
 (4)
 turais oibre arna reáchtáil ag na tíortha
 rannpháirteacha nó ag tríú tír chun cur ar a gcumas d'oifigigh a gcuid saineolais
 nó tuisceana ar chúrsaí custaim agus cánachais a leathnú, nó chun an saineolas
 nó an tuiscint sin a shealbhú; i gcás turas oibre arna reáchtáil ag tríú
 tíortha ní bheidh incháilithe faoin gclár ach costais taistil agus cothaithe
 (lóistín agus liúntas laethúil);
 (5)
 foirne saineolaithe, ar saghsanna comhoibrithe
 struchtúrtha iad, de chineál buan nó neamhbhuan, a chomhthiomsaíonn a gcuid
 saineolais chun tascanna i réimsí sonracha nó gníomhaíochtaí oibríochtúla a
 dhéanamh agus a bhfuil, b'fhéidir, seirbhísí tacaíochta ar líne, cúnamh
 riaracháin agus saoráidí infreastruchtúir agus trealaimh acu;
 (6)
 méadú ar acmhainn riarachán poiblí agus
 gníomhaíochtaí chun tacú leis sin;
 (7)
 staidéir;
 (8)
 tionscadail chumarsáide;
 (9)
 aon ghníomhaíocht eile a thacaíonn leis na cuspóirí
 ginearálta agus sonracha atá leagtha amach in Airteagail 4 agus 5.
 (b)
 Gníomhaíochtaí comhpháirteacha sonracha sa chuid
 den chlár a bhaineann le cúrsaí custaim, lena n‐áirítear gníomhaíochtaí
 faireacháin arna ndéanamh ag comhfhoirne atá comhdhéanta d'ionadaithe de chuid
 an Choimisiúin agus oifigigh de chuid na dtíortha rannpháirteacha chun anailís
 a dhéanamh ar chleachtais chustaim, chun aon deacrachtaí a bhaineann le
 rialacha cur chun feidhme a shainaithint, agus, nuair is iomchuí, chun moltaí a
 dhéanamh maidir le hoiriúnú a dhéanamh ar rialacha agus ar mhodhanna oibre an
 Aontais.
 (c)
 Gníomhaíochtaí comhpháirteacha sonracha sa chuid
 den chlár a bhaineann le cúrsaí chánachais, lena n-áirítear rialuithe
 iltaobhacha arna n-eagrú ag dhá thír rannpháirteacha nó níos mó, lena
 n-áirítear ar a laghad aon Bhallstát amháin, chun rialú comhordaithe a dhéanamh
 ar dhliteanas cánach ar dhuine amháin incháinithe nó níos mó.
 (d)
 Acmhainn córas teicneolaíochta faisnéise a mhéadú,
 is é sin le rá forbairt, cothabháil, oibriú agus rialú cáilíochta a dhéanamh ar
 chomhpháirteanna an Aontais, arna leagan amach in Iarscríbhinn II, de na córais
 seo a leanas:
 (1)
 Córais Eorpacha Faisnéise atá leagtha amach i
 bpointí 1, 2, agus 3 d'Iarscríbhinn II agus
 (2)
 Córais Eorpacha Faisnéise nua arna mbunú faoi
 reachtaíocht an Aontais
 (e)
 Scileanna daoine a fheabhsú: gníomhaíochtaí oiliúna
 comónta a dhéanamh chun na scileanna gairmiúla agus an t-eolas riachtanach ar
 chúrsaí custaim agus cánachais a neartú.
 Airteagal 7
 Forálacha sonracha cur chun feidhme maidir le gníomhaíochtaí comhpháirteacha
 1.
 Áiritheoidh na tíortha rannpháirteacha gur oifigigh
 a bhfuil an phróifíl agus na cáilíochtaí oiriúnacha acu a cheapfar le bheith
 páirteach sna gníomhaíochtaí comhpháirteacha.
 2.
 Déanfaidh na tíortha rannpháirteacha na bearta is
 gá chun na gníomhaíochtaí comhpháirteacha a chur chun feidhme, go háirithe trí
 bhíthin feasacht a ardú i measc údarás custaim nó cánach a dtíre féin maidir
 leis na gníomhaíochtaí sin agus trí bhíthin féachaint chuige go mbainfear an
 úsáid is fearr is féidir as na torthaí a bhaintear amach.
 Airteagal 8
 Forálacha cur chun feidhme sonracha
 maidir leis na Córais Eorpacha Faisnéise
 1.
 Áiritheoidh an Coimisiún agus na tíortha
 rannpháirteacha go ndéanfar na Córais Eorpacha faisnéise dá dtagraítear i
 bpointí 1, 2, agus 3 d'Iarscríbhinn II a fhorbairt, a oibriú agus a chothabháil
 mar is iomchuí.
 2.
 I gcomhar leis na tíortha rannpháirteacha,
 comhordóidh an Coimisiún na gnéithe a bhaineann le bunú agus feidhmiú na
 gcomhpháirteanna ar leis an Aontas iad, agus na compháirteanna nach leis an
 Aontas iad, de na córais agus den infreastruchtúr dá dtagraítear i bpointí 1, 2
 agus 3 d'Iarscríbhinn II a bhfuil gá leo d'fhonn a áirithiú go bhfuil siad ag
 oibriú, go bhfuil siad idirnasctha agus go mbítear ag cur feabhais orthu i
 dtólamh.
 Airteagal 9
 Forálacha cur chun feidhme sonracha maidir le hoiliúint chomónta
 1.
 Déanfaidh na tíortha rannpháirteacha ábhar oiliúna
 a forbraíodh i gcomhpháirt, lena n-áirítear modúil foghlama, cláir agus
 caighdeáin oiliúna ar comhaontaíodh orthu, déanfaidh siad iad a ionchorprú ina
 gcuid clár oiliúna náisiúnta.
 2.
 Áiritheoidh na tíortha rannpháirteacha go gcuirfear
 ar a gcuid oifigeach an oiliúint tosaigh is gá chun scileanna comónta gairmiúla
 agus eolas a shealbhú i gcomhréir leis na cláir oiliúna.
 3.
 Cuirfidh na tíortha rannpháirteacha an oiliúint
 teanga is gá ar a gcuid oifigeach chun go bhféadfaidh siad leibhéal cumais a
 bhaint amach atá leordhóthanach le páirt a ghlacadh sa chlár.
 Caibidil III
 Creat Airgeadais
 Airteagal 10
 Creat Airgeadais
 1.
 Is é EUR 777.600.000 (i bpraghsanna reatha) an
 clúdach airgeadais chun an Clár a chur chun feidhme.
 2.
 Sa leithdháileadh airgeadais don Chlár féadtar a
 chumhdach freisin speansais a bhaineann le gníomhaíochtaí ullmhúcháin,
 faireacháin, rialaithe, iniúchta agus meastóireachta a cheanglaítear chun an
 Clár a bhainistiú agus chun a chuspóirí a bhaint amach; go háirithe, staidéir,
 cruinnithe saineolaithe, gníomhaíochtaí faisnéise agus cumarsáide, lena n‐áirítear
 cumarsáid chorpartha thosaíochtaí polaitiúla an Aontais Eorpaigh a mhéid is a
 bhaineann siad le cuspóirí ginearálta an Rialacháin seo, speansais a bhaineann
 le gréasáin TF a dhíríonn ar fhaisnéis a phróiseáil agus a mhalartú, mar aon
 leis na speansais do chúnamh teicniúil agus riaracháin arna dtabhú ag an
 gCoimisiún i mbainistiú an Chláir.
 Airteagal 11
 Cineálacha idirghabhála
 1.
 Is é an Coimisiún a chuirfidh an Clár chun feidhme
 i gcomhréir leis an Rialachán Airgeadais.
 2.
 Beidh tacaíocht airgeadais an Aontais do na
 gníomhaíochtaí dá bhforáiltear in Airteagal 6 sna foirmeacha seo a leanas:
 (a)
 deontais;
 (b)
 conarthaí soláthair phoiblí;
 (c)
 aisíocaíocht costas arna dtabhú ag saineolaithe
 seachtracha dá dtagraítear in Airteagal 3(3).
 3.
 Beidh an ráta cómhaoinithe le haghaidh deontas suas
 le 100 % de na costais incháilithe i gcás inar costais taistil agus chóiríochta,
 costais atá nasctha le himeachtaí agus liúntais laethúla iad na costais sin.
 Beidh feidhm ag an ráta sin maidir le gach gníomhaíocht incháilithe cé is moite
 d'fhoirne saineolaithe. I gcás na catagóra seo gníomhaíochtaí incháilithe,
 sonrófar sna cláir oibre bhliantúla an ráta cómhaoinithe is infheidhme nuair a
 éileoidh na gníomhaíochtaí seo go mbronnfar deontais.
 Airteagal 12
 Leasanna airgeadais an Aontais a chosaint
 1.
 Déanfaidh an Coimisiún bearta iomchuí lena n‐áiritheofar,
 nuair a chuirfear na gníomhaíochtaí arna maoiniú faoin Rialachán seo chur
 feidhme, go gcosnófar leasanna airgeadais an Aontais Eorpaigh trí bhearta
 coisctheacha a chur i bhfeidhm in aghaidh calaoise, éillithe agus aon
 ghníomhaíochtaí mídhleathacha eile, trí sheiceálacha éifeachtacha agus, má
 bhraitear neamhrialtachtaí, trí na méideanna a íocadh go mícheart a aisghabháil
 agus, i gcás inar iomchuí, trí phionóis éifeachtacha, comhréireacha agus
 díspreagthacha.
 2.
 Beidh sé de chumhacht ag an gCoimisiún nó ag a
 ionadaithe agus ag an gCúirt Iniúchóirí iniúchtaí a dhéanamh, ar bhonn
 doiciméad agus seiceálacha agus cigireachtaí ar an láthair, ar na tairbhithe
 deontas, na conraitheoirí agus fo‐chonraitheoirí go léir a fuair cistí ón
 Aontas.
 3.
 Féadfaidh an Oifig Eorpach Frithchalaoise (OLAF)
 seiceálacha agus cigireachtaí ar an láthair a dhéanamh ar oibreoirí
 eacnamaíocha lena mbaineann an cistiú sin go díreach nó go hindíreach i
 gcomhréir leis na nósanna imeachta atá leagtha síos i Rialachán (Euratom,
 CE) Uimh. 2185/96 ón gComhairle an 11 Samhain 1996 maidir le
 seiceálacha agus cigireachtaí ar an láthair arna ndéanamh ag an gCoimisiún chun
 leasanna airgeadais na gComhphobal Eorpach a chosaint in aghaidh calaoise agus
 neamhrialtachtaí eile d'fhonn a shuí cibé an raibh calaois, éilliú nó aon
 ghníomhaíocht mhífhleathach eile[33]
 ann a d'imreodh tionchar ar leasanna airgeadais an Aontais Eorpaigh i dtaca le
 comhaontú deontais nó cinneadh deontais nó conradh maidir le maoiniú ón Aontas.
 4.
 Gan dochar do mhíreanna 1, 2 agus 3, trí bhíthin
 Comhaontuithe Réime, Cinntí Comhlachais ón gComhairle nó Comhaontuithe dá
 samhail le tríú tíortha agus le heagraíochtaí idirnáisiúnta agus comhaontuithe
 deontais agus cinntí deontais agus conarthaí a thig as cur chun feidhme an
 Rialacháin seo tabharfar de chumhacht don Choimisiún, don Chúirt Iniúchóirí
 agus d'OLAF iniúchtaí, seiceálacha agus cigireachtaí ar an láthair dá leithéidí
 a dhéanamh.
 Caibidil IV
 Cumhachtaí cur chun feidhme
 Airteagal 13
 Clár Oibre
 1.
 Cuirfidh an Coimisiún an Clár chun feidhme trí
 bhíthin clár oibre bliantúil le haghaidh gach earnáil an Chláir, lena n‐áirítear
 tosaíochtaí don Chlár, miondealú an bhuiséid agus critéir mheastóireachta le
 haghaidh na ndeontas gníomhaíochta. Déanfar na gníomhartha cur chun feidhme sin
 a ghlacadh i gcomhréir leis an nós imeachta scrúdúcháin dá dtagraítear in Airteagal 14(2)
 agus leis an Rialachán Airgeadais.
 2.
 I gcás earnáil an chustaim, agus an clár oibre
 bliantúil á ullmhú, cuirfidh an Coimisiún san áireamh an cur chuige coiteann
 maidir leis an mbeartas custaim a dhéanfar a oiriúnú go leanúnach d'fhorbairtí
 nua i gcomhpháirtíocht idir an Coimisiún agus na Ballstáit sa Ghrúpa um Beartas
 Custaim, arna chomhdhéanamh de cheannairí riarachán Custaim ón gCoimisiún agus
 ó na Ballstáit nó a n‐ionadaithe.
 Cuirfidh an Coimisiún an Grúpa um Beartas Custaim
 ar an eolas faoi bhearta maidir le cur chun feidhme earnáil custaim an chláir.
 Airteagal 14
 Nós imeachta coiste
 1.
 Beidh Coiste FISCUS de chúnamh ag an gCoimisiún.
 Féadfaidh an Coiste teacht le chéile in dhá fhoirmíocht ar leith, ceann amháin
 ina ndéileáiltear le gnéithe a bhaineann le hearnáil an chustaim sa Chlár agus
 an ceann eile ina ndéileáiltear le hearnáil an chánachais sa Chlár. Coiste de
 réir bhrí Rialachán (AE) Uimh. 182/2011 a bheidh sa choiste sin.
 2.
 I gcás ina dtagraítear don mhír seo, beidh feidhm
 ag Airteagal 5 de Rialachán (AE) Uimh. 182/2011.
 Caibidil V
 Faireachán agus Meastóireacht
 Airteagal 15
 Faireachán ar ghníomhaíochtaí an chláir
 1.
 Déanfaidh an Coimisiún, i gcomhar leis na tíortha
 rannpháirteacha, faireachán ar an gClár agus a ghníomhaíochtaí chun súil a
 choimeád ar chur chun feidhme na ngníomhaíochtaí a dhéantar.
 2.
 Úsáidtear sraith príomhtháscairí arna leagan amach
 in Airteagal 5(2), inter alia, chun éifeachtaí agus iarmhairtí an Chláir a
 thomhas. Déanfar iad a thomhas in aghaidh bunlínte
 réamhshainithe a léiríonn an staid roimh chur chur feidhme.
 Airteagal 16
 Meastóireacht
 1.
 Áiritheoidh an Coimisiún meastóireacht lárthéarma
 agus chríochnaitheach ar an gClár, ina ndíreofar ar cheisteanna ábhartha
 meastóireachta agus in am chun iad a chomhtháthú sa phróiseas cinnteoireachta.
 Déanfar na torthaí a chomhtháthú i gcinntí maidir le hathnuachan, modhnú nó
 fionraí a d'fheadfaí a dhéanamh ar chláir iardain. Is meastóir seachtrach
 neamhspleách a dhéanfaidh na meastóireachtaí seo.
 2.
 Bunóidh an Coimisiún tuarascáil mheastóireachta
 lárthéarma faoi bhaint amach cuspóirí ghníomhaíochtaí an Chláir, faoi
 éifeachtúlacht úsáid na n‐acmhainní agus faoi bhreisluach Eorpach an
 Chláir tráth nach déanaí ná lár 2018. Díreofar sa tuarascáil seo freisin ar shimpliú,
 ar ábharthacht leanúnach na gcuspóirí, agus ar rannchuidiú an Chláir le
 tosaíochtaí an Aontais maidir le fás cliste, inbhuanaithe agus
 uilechuimsitheach chomh maith.
 3.
 Bunóidh an Coimisiún tuarascáil mheastóireachta
 chríochnaitheach faoi iarmhairt fhadtéarmach agus faoi inbhuanaitheacht
 éifeachtaí an Chláir tráth nach déanaí ná deireadh 2021.
 4.
 Tabharfaidh na tíortha rannpháirteacha, arna
 iarraidh sin don Choimisiún, na sonraí agus an fhaisnéis uile is ábhartha chun
 críche rannchuidiú leis na tuarascálacha lárthéarma agus críochnaitheacha de
 chuid an Choimisiúin.
 Caibidil VI
 Forálacha Críochnaitheacha
 Airteagal 17
 Aisghairm
 Déantar Cinntí Uimh. 1482/2007/CE agus
 Uimh. 624/2007/CE a aisghairm le héifeacht ón 1 Eanáir 2014.
 Mar sin féin, leanfaidh oibleagáidí airgeadais
 i ndáil le gníomhaíochtaí arna saothrú faoi na Cinntí sin de bheith faoi rialú
 na gCinntí seo go dtí go dtabharfar chun críche iad.
 Airteagal 18
 Teacht i bhfeidhm
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón 1 Eanáir 2014
 ar aghaidh.
 Beidh an Rialachán seo ina cheangal go huile
 agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN
 I.
 Cuspóirí oibríochtúla an Chláir
 Is mar seo a leanas a bheidh na cuspóirí
 oibríochtúla chun cuspóir amháin nó níos mó de na sainchuspóirí dá bhforáiltear
 in Airteagal 5 a chur chun feidhme agus chun faireachán a dhéanamh
 air/orthu.
 1.
 Gníomhaíochtaí a bhunú lena gcuirtear le
 comhthuiscint agus le cur chun feidhme coiteann dlí an Aontais maidir le custam
 agus cánachas
 2.
 Gníomhaíochtaí comhpháirteacha oibríochtúla custaim
 agus cánachais a éascú agus tacú leo
 3.
 Córais Eorpacha faisnéise custaim agus cánachais a
 fhorbairt agus a chothabháil
 4.
 Scileanna agus inniúlachtaí maidir le custam agus
 cánachas a neartú d'oifigigh chustaim nó do shaineolaithe seachtracha
 5.
 Tacú le forbairt ríomh-riaracháin d'údaráis
 chustaim agus chánachais agus do gheallsealbhóirí seachtracha
 6.
 Gníomhaíochtaí i ndáil le custam agus cánachas a
 bhaineann le tríú tíortha agus saineolaithe seachtracha a bhunú
 7.
 Tacú le dea-chleachtais a aithint agus a
 chomhroinnt
 8.
 Foirne saineolaithe a bhunú chun cúraimí
 oibríochtúla sonracha a chomhlíonadh le chéile
 II. Córais Eorpacha Faisnéise agus a
 gcomhpháirteanna Aontais
 Dá dtagraítear in Airteagal 6(d)
 1.
 Is mar seo a leanas iad na Córais Eorpacha
 Faisnéise Choiteanna:
 (a)
 an comhlíonra cumarsáide/comheadán comhchóras
 (CCN/CSI), CCN mail3, an droichead CSI, an droichead http, CCN LDAP agus
 uirlisí gaolmhara, tairseach gréasáin CCN, faireachán CCN;
 (b)
 Córais chúltaca, go háirithe an uirlis chumraíochta
 feidhmchláir do CCN, an uirlis bhainistíochta uathoibrithe soláthair (TASMAN),
 an uirlis tuairiscithe gníomhaíochta (ART2, bainistíocht leictreonach Taxud na
 dtionscadal ar líne (TEMPO) uirlis bhainistíochta seirbhíse (SMT), an córas
 bainistíochta úsáideoirí (UM), an córas BPM, an deais infhaighteachta agus
 AvDB, tairseach do bhainistíocht seirbhíse TF, bainistíocht eolairí agus
 rochtana úsáideoirí,
 (c)
 Faisnéis faoin gclár agus spás cumarsáide do
 Chustam agus do Chánachas (PICS)
 2.
 Is mar seo a leanas iad na Córais Eorpacha Faisnéis
 do chustam
 (a)
 Na córais ghluaiseachta custaim, go háirithe an
 Córas (Nua) Ríomhchuidithe Idirthurais (C(N)RI), CNRI TIR don Rúis, an Córas
 Rialaithe Onnmhairí (CRO) agus an Córas Rialaithe Allmhairí (CRA). Tá na córais
 seo á dtacú leis na feidhmchláir/comhpháirteanna seo a leanas: an córas um
 malartú faisnéise le tríú tíortha (droichead SPEED), Nód Tiontaire Edifact
 SPEED (SPEED-ECN), Feidhmchlár Tástála Caighdeánach SPEED (SSTA), An
 Feidhmchlár Tástála Idirthurais Caighdeánach (SSTA), an Feidhmchlár Tástála
 Idirthurais (TTA), na Seirbhísí Lárnacha/Sonraí Tagartha (CSRD), na Seirbhísí
 Lárnacha/Córas Bainistíochta Faisnéise (CS/MIS);
 (b)
 Córas Bainistíochta Riosca don Chomhphobal (CBRC)
 lena gcumhdaítear na Foirmeacha Faisnéise faoi Rioscaí agus fearainn
 fheidhmiúla CPCA do na Próifílí Coiteanna;
 (c)
 Córas na n‐Oibreoirí Eacnamaíocha (EOS) lena
 gcumhdaítear Clárú agus Sainaithint Oibreoirí Eacnamaíocha (EORI), Oibreoirí
 Eacnamaíocha Údaraithe (OEÚ), Seirbhísí Rialta Loingseoireachta (RSS) agus
 aithint fhrithpháirteach le fearainn fheidhmiúla na dtíortha is páirtithe iad.
 Is ionann An tSeirbhís Aonchineálach Gréasáin agus comhpháirt don chóras seo;
 (d)
 an córas cuótaí (TARIC3) arb ionann é agus córas
 sonraí tagartha le haghaidh feidhmchlár eile amhail an córas bainistíochta
 cuótaí (QUOTA2), an córas bainistíochta agus faireacháin um fhaireachas agus
 (SURV2) an Córas Faisnéise um Tharaifí Ceangailteacha (EBTI3, an Fardal Eorpach
 Custaim Substaintí Ceimiceacha (ECICS2). Tá na feidhmchláir a bhaineann leis An
 Ainmníocht Chomhcheangailte (AC) agus le fionraíochtaí (Fionraíochtaí) ag
 bainistiú faisnéis dlíthiúil a bhfuil nasc díreach aici leis an gcóras taraifí;
 (e)
 na feidhmchláir chun críoch rialaithe, go háirithe
 an Córas Bainistíochta Eiseamal (SMS) agus an Córas Faisnéise um Nósanna
 Imeachta a Phróiseáil (ISPP);
 (f)
 an córas frith‐ghóchumadh agus frith‐phíoráideachta
 (COPIS);
 (g)
 an Córas Scaipthe Sonraí (DDS2) lena mbainistítear
 an fhaisnéis uile a bhfuil rochtain ag an bpobal uirthi tríd an Idirlíon.
 (h)
 An Córas Faisnéise Frith‐Chalaoise (AFIS)
 3.
 Is mar seo a leanas iad na Córais Eorpacha
 Faisnéise do chánachas:
 (a)
 na córais a bhaineann le CBL, go háirithe na córas
 malartaithe faisnéise CBL (VIES) agus an aisíocaíocht CBL, lena n‐áirítear
 feidhmchlár tosaigh VIES, uirlis faireacháin VIES, an córas staidrimh um
 Chánachas, VIES‐ar‐líne, uirlis cumraíochta VIES‐ar‐líne,
 uirlisí tástála VIES agus aisíocaíochta CBL, alagartaim uimhreacha CBL, malartú
 ríomh-fhoirmeacha CBL, CBL ar ríomh-Sheirbhísí(VoeS); uirlis tástála VoeS,
 uirlis tástála ríomh-fhoirmeacha CBL
 (b)
 córais a bhaineann le haisghabháil, go háirithe
 ríomh-fhoirmeacha um aisghabháil éileamh, ríomh-fhoirmeacha um ionstraim
 aonfhoirmeach lena gceadaítear forghníomhú (UIPE) agus d'fhoirm aonfhoirmeach
 um fhógra (UNF)
 (c)
 córais a bhaineann le cánachas díreach, go háirithe
 cánachas ar chórais choigiltis, uirlis tástála coigiltis ar chánachas,
 ríomh-fhoirmeacha um chánachas díreach, uimhir aitheantais chánach TIN‐ar‐líne,
 na malartuithe a bhaineann le hAirteagal 8 de Threoir 2011/16/AE agus
 uirlisí bainteacha
 (d)
 córais eile a bhaineann le cánachas, go háirithe,
 an bunachar sonraí 'cánacha san Eoraip' (TEDB), CCN/Mail go tíortha ECFE
 (e)
 na córais máil, go háirithe an córas um malartú
 sonraí máil (SEED), an Córas um Rialú agus um Ghluaiseacht Máil (EMCS), ríomh‐fhoirmeacha
 MVS, feidhmchlár tástála (TA)
 (f)
 lárchórais eile, go háirithe, feidhmchlár
 cumarsáide agus faisnéise na mBallstát (MSCIA), an córas tástála féinseirbhíse
 (SSTS), córas staidrimh a bhaineann le cánachas, an feidhmchlár lárnach um
 fhoirmeacha gréasáin, na seirbhísí lárnacha/córas eolais bainistíochta um Mál
 (CS/MISE)
 4.
 Is iad comhpháirteanna Aontais na gcóras Eorpach
 faisnéise:
 (a)
 sócmhainní TF amhail na crua-earraí, na bogearraí
 agus naisc líonra na gcóras arna sainaithint in Airteagal 6(4) lena n‐áirítear
 sonraí bonneagair bainteacha;
 (b)
 seirbhísí TF is gá chun tacú leis na córais a
 fhorbairt, a chothabháil, a fheabhsú agus a oibriú;
 (c)
 aon eilimintí eile, a aithníonn an Coimisiún ar
 chúiseanna éifeachtúlachta, slándála agus cuíchóirithe, atá i gcoitinn ag na
 tíortha rannpháirteacha.
 RÁITEAS AIRGEADAIS REACHTACH
 1.
 LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2.
 BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an tionchar a mheastar a bheidh ar
 chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Ranníocaíochtaí
 ó thríú páirtithe
 3.3. An tionchar a mheastar a bheidh ar ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 Togra
 le haghaidh Rialachán ó Pharlaimint na hEorpa agus ón gComhairle lena
 mbunaítear clár gníomhaíochta um chustam agus um chánachas san Aontas Eorpach
 don tréimhse 2014–2020(FISCUS) agus lena n‐aisghairtear Cinneadh Uimh.
 1482/2007/CE agus Cinneadh Uimh. 624/2007/CE.
 1.2.
 Réimsí beartais lena mbaineann i gcreat ABM/ABB[34]
 1404
 Beartas Custaim
 1405
 Beartas Cánachais
 1.3.
 An cineál togra/tionscnaimh
 ̈ Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[35]
 X Baineann an togra/tionscnamh le síneadh
 ar ghníomhaíocht atá ann cheana
 ̈ Baineann an
 togra/tionscnamh le gníomhaíocht a atreoraíodh i dtreo gníomhaíochta nua
 1.4.
 Cuspóirí
 1.4.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 Rannchuideoidh clár
 FISCUS atá beartaithe le Straitéis Eoraip 2020 maidir le fás
 cliste, inbhuanaithe agus uilechuimsitheach[36]
 trí (1) fheidhmiú an Mhargaidh Aonair a neartú, (2) trí chreat a sholáthar chun
 tacú le gníomhaíochtaí a chuireann le táirgiúlacht na hearnála poiblí agus (3)
 trí ascnamh teicniúil agus nuálaíocht theicniúil a bhrú ar aghaidh sna
 riaracháin chustaim agus chánachais náisiúnta agus Eorpacha.
 Cuid cánachais
 Tacóidh an clár go
 háirithe le tionscnamh suaitheanta maidir le clár oibre digiteach don
 Eoraip[37],
 an tionscnamh suaitheanta maidir le hAontas na Nuálaíochta[38] agus an tionscnamh suaitheanta
 maidir le beartas tionscail do ré an domhandaithe[39]. Tacóidh sé le riaracháin
 chánachais náisiúnta chun iompú ina riaracháin ríomh-chánachais agus a bheith
 ag rannchuidiú go cothrom le laghdú an ualaigh riaracháin ar íocóirí cánach,
 trí chur chun feidhme reachtaíocht chánach an Aontais a bheith níos cliste.
 Tacóidh an clár freisin leis an nGníomh um an Margadh
 Aonair[40]
 go háirithe roinnt príomhréimsí beartais cánachais a leagtar béim orthu sa
 ghníomh dlíthiúil seo agus na réimsí a bhaineann leis an ualach ar cháiníocóirí
 a laghdú. Rannchuideoidh na tionscnaimh beartais atá ag teacht aníos a dtacóidh
 an clár leo agus a gcuideoidh sé lena gcur chun feidhme, amhail an Treoir ar
 Cháin Fuinnimh atá beartaithe, straitéis nua CBL, agus Comhbhonn Comhdhlúite
 don Cháin Chorparáideach le haghaidh gnólachtaí agus na tionscnaimh a bhaineann
 le díchur constaicí cánach trasteorann do shaoránaigh, rannchuideoidh siad go
 suntasach, nuair a ghlacfar iad, le baint amach chuspóirí an Ghnímh um an
 Margadh Aonair.
 Cuid chustaim
 Is cuid bhunúsach den
 Mhargadh Inmheánach é an tAontas Custaim. I ngeall ar an Margadh
 Inmheánach gan teorainneacha do tháirgí ceanglaítear ar tháirgí de thionscnamh
 tríú tíortha cloí le foirmiúlachtaí agus le ceanglais eile agus iad ag teacht
 isteach nó á gcur i gcúrsaíocht. Tar éis an méid sin, is féidir leo gluaiseacht
 faoi shaoirse laistigh de theorainneacha seachtracha an AE. Tacaíonn an tAontas Custaim le forbairt coinníollacha Margaidh
 Inmheánaigh atá cóir, iomaíoch trí chomhrialacha agus chomhrialacháin a chur i
 bhfeidhm go haonfhoirmeach. Tacaíonn sé le fás agus
 nuálaíocht laistigh den Mhargadh Inmheánach mar shampla trí chearta maoine
 intleachtúla (CMI) a fhorghníomhú ag an teorann (féach freisin an Plean
 Eorpach um fhrith‐ghóchumadh agus um fhrith‐phioráideacht[41] agus an straitéis nua um
 CMI sa Mhargadh Aonair mar a ghlac an Coimisiún le déanaí. Tugtar le
 tuiscint sna freagairtí do chomhairliúchán poiblí[42] le déanaí maidir le todhchaí
 an Mhargaidh Inmheánaigh go raibh coinne láidir ag conaidhmeanna tionscail le
 tuilleadh gníomhaíochta AE in aghaidh góchumadh agus pioráideachta. Tá ról
 bunúsach ag an Aontas Custaim i bhforghníomhú éifeachtach CMI, rud atá
 deimhnithe le staidreamh ó ghníomhaíochtaí custaim CMI[43]. Ina theannta sin tacóidh an
 clár le réimse leathan beart beartais faoi chuimsiú an Aontais Chustaim. Mar shampla, leasanna airgeadais an AE agus na mBallstát a chosaint trí
 dhleachtanna agus tháillí agus chánacha éagsúla ar thrádáil a bhailiú, agus trí
 iarrachtaí comhoibríocha chun calaois a chomhrac. In 2010,
 chomhfhreagair tuairim is 12.3 % (EUR 15.7 billiún) de bhuiséad an AE
 le hacmhainní dílse traidisiúnta[44].
 Is é an tAontas Custaim rannóg oibríochtúil Bheartas Trádála an AE, lena
 gcuirtear chun feidhme comhaontuithe déthaobhacha agus iltaobhacha, lena
 mbailítear dleachtanna, agus lena gcuirtear i bhfeidhm bearta trádála (amhail
 rialacha maidir le tionscnamh), trádbhaic agus srianta eile. Sa Phlépháipéar Trádáil,
 Fás agus Gnóthaí Domhanda: Beartas trádála
 mar ghné chroílárnach Straitéis 2020 an AE[45] arna
 fhoilsiú i Samhain 2010, aibhsítear an clár oibre do chomhar custaim
 idirnáisiúnta faoi chuimsiú comhaontuithe déthaobhacha agus sa Chomhairle um
 Chomhar Custaim. Leagtar béim air go laghdaíonn nósanna
 imeachta éifeachtúla custaim na costais chomhlíonta do thrádálaithe, go n‐éascaíonn
 siad an trádáil dhleathach, agus cuidíonn siad le díriú ar rioscaí slándála,
 sábháilteachta agus CMI.
 Tá ról an Aontais
 Chustaim níos tábhachtaí ná riamh ag cuidiú le slándáil inmheánach an
 AE, agus leanfaidh an ról sin de bheith ag fás, mar atá léirithe sa phlean
 gníomhaíochta maidir le Straitéis Slándála Inmheánaí[46] agus i bPlean Gníomhaíochta
 Chlár Stócólm[47].
 Ina theannta sin, rannchuidíonn gníomhaíocht chustaim agus comhar idir lucht
 custaim, póilíní agus údaráis fhorghníomhaithe eile le cuspóirí slándála
 domhanda amhail an comhrac in aghaidh sciúradh airgid, coireachta eagraithe ar
 bhonn trasteorann, agus sceimhlitheoireachta a bhaint amach.
 1.4.2.
 Cuspóirí sonracha agus na gníomhaíochtaí ABM/ABB
 lena mbaineann
 Cuspóirí sonracha agus na gníomhaíochtaí ABM/ABB lena mbaineann
 Is
 iad na gníomhaíochtaí ABB lena mbaineann Beartas Custaim (1404) agus Beartas
 Cánachais (1405). Is mar seo a leanas iad cuspóirí sonracha an chláir:
 (1)
 tacú le hullmhú, cur i bhfeidhm comhleanúnach agus
 cur chun feidhme éifeachtach dhlí an Aontais i réimsí an chustaim agus an
 chánachais
 (2)
 rannchuidiú le feidhmiú éifeachtúil na n‐údarás
 custaim agus cánachais trína n‐acmhainní riaracháin a fheabhsú agus tríd
 an ualach riaracháin a laghdú
 (3)
 calaois agus imghabháil cánach a chosc agus cur le
 hiomaíochas, sábháilteacht agus slándáil trí cur le comhar le heagraíochtaí
 idirnáisiúnta, údaráis rialtasacha eile, tríú tíortha, oibreoirí eacnamaíocha
 agus a n‐eagraíochtaí
 (4)
 iomaíochas gnólachtaí Eorpacha a neartú trí
 thrádáil a éascú agus trí chostais chomhlíonta a laghdú
 (5)
 leasanna airgeadais agus eacnamaíocha an Aontais
 Eorpaigh agus a Bhallstát a chosaint tríd an gcomhrac in aghaidh calaoise agus
 imghabhála cánach
 (6)
 Tacú le lucht custaim i gcosaint na saoránach agus
 an gheilleagair i dtéarmaí sábháilteachta agus slándála, agus i gcosaint an
 chomhshaoil
 1.4.3.
 An toradh agus an tionchar a bhfuiltear ag súil
 leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Ó
 thaobh dhearcadh an Aontais Chustaim, chomhaontaigh na Ballstáit ipso facto,
 trína gcumhachtaí a thabhairt don AE – ós rud é gur inniúlacht eisiach de chuid
 an AE é Aontas an Chustaim – gur fearr gníomhaíochtaí i réimse an
 chustaim a chur i bhfeidhm ar leibhéal an AE. Mar sin féin, ní
 áiritheofar le creat dlí an AE ann féin dea-fheidhmiú an Aontais Chustaim. Tá
 gá le bearta tacaíochta tionlacain dá bhforáiltear sa Chlár Custaim chun a
 áirithiú go gcuirtear reachtaíocht chustaim an AE i bhfeidhm ar bhealach
 cóineasaithe agus comhchuibhithe, ionas nach n-athraíonn an bealach ina
 gcaitear le trádálaithe, cosc calaoise, ná na hoibleagáidí dlíthiúla.
 Thairis
 sin, is de chineál trasteorann go leor de na gníomhaíochtaí i réimse an
 chustaim, a bhaineann leis na 27 Ballstát agus a dhéanann difear dóibh
 uile agus dá bhrí sin ní féidir iad a sholáthar go héifeachtach ná go
 héifeachtúil trí Bhallstáit indibhidiúla. Tá gá le gníomhaíocht AE chun buntaca
 a thabhairt do ghné Eorpach obair lucht custaim, chun saobhadh ar an Margadh
 Inmheánach a sheachaint agus chun tacú le cosaint éifeachtach theorainneacha an
 AE.
 Is
 iad dlúthpháirtíocht agus comhroinnt freagrachta na prionsabail atá taobh thiar
 de chistiú an Aontais Chustaim. Cásanna inar mó an gá le bearta éifeachtacha ná
 cumas Ballstát áirithe iad a sholáthar, tá siad díobhálach don aontas ina
 iomlán. Ní foláir idirghabháil AE chun leas poiblí an AE a chosaint i
 gcás nach féidir éileamh an AE (mar shampla ar shlándáil) a shásamh go
 leordhóthanach trí sholáthar Ballstát áirithe. Sna cásanna sin, is ionann
 gníomhaíocht AE agus cistiú comhpháirteach a dhéanamh ar fhorbairt
 acmhainní teicniúla chun an t‐éileamh ar rialú éifeachtach a shásamh
 d'ainneoin cumais soláthair theoranta Ballstát áirithe.
 Sa
 chlár atá beartaithe dírítear ar chomhar idir riaracháin chánachais a fheabhsú
 agus ar sholáthar meicníochtaí agus modhanna chun an comhar sin a fheabhsú
 chomh maith leis an gcistiú is gá chun na cuspóirí seo a bhaint amach. Agus é á
 chur chun feidhme ag an gCoimisiún, ní thiocfaidh tuilleadh comhchuibhithe ar
 na córais chánach náisiúnta as an gclár ann féin, ach is féidir na héifeachtaí
 diúltacha a bhaineann le 27 córas cánach difriúla a bheith ann i dteannta a
 chéile a laghdú, amhail calaois, saobhadh ar an iomaíocht, ualach riaracháin do
 riaracháin agus do ghnólachtaí, siopadóireacht chánach, etc. Is éard atá sa
 bheart atá beartaithe mar sin beart tacaíochta don Mhargadh Inmheánach mar gur
 féidir feidhmiú na gcóras cánach éagsúil laistigh den Mhargadh Inmheánach a
 fheabhsú dá bharr.
 Cé
 gurb í freagracht na mBallstát oibriú na gcóras cánach náisiúnta a bhainistiú,
 is léir ó na dúshláin a aithníodh sa mheasúnú tionchair a ghabhann leis an
 togra gur gá an comhar riaracháin idir údaráis chánach a mhéadú – fiú go
 leibhéal níos airde ná mar atá amhlaidh faoi láthair. Trí chomhar ar fud an AE
 cumasaítear na húdaráis chánach chun sineirgíochtaí a fhorbairt, dúbláil a
 sheachaint agus dea-chleachtas a mhalartú sna réimsí uile a bhaineann le
 cánachas amhail innealtóireacht ghnó, TF, comhar idirnáisiúnta, etc. Tá an
 tacaíocht ó chlár Fiscalis 2013 do chomhar cánachais tar éis a buntáistí a
 thaispeáint, agus beidh an taithí seo an luachmhar chun freagairt do dhúshláin
 sa todhchaí go háirithe an ailtireacht theicneolaíoch as dáta, deacrachtaí sa
 chomhoibriú ar leibhéal oibríochtúil maidir le cúraimí sonracha, modhanna
 éagrothroma airgeadais chun tacú le gníomhaíochtaí na n‐údarás cánach
 agus deacrachtaí maidir le comhar struchtúrach a bhunú le
 príomhgheallsealbhóirí na n‐údarás cánach.
 1.4.4.
 Táscairí a léiríonn toradh agus tionchar
 Sonraigh na táscairí a
 léiríonn faireachán ar chur chun feidhme an togra/tionscnaimh.
 Déanfar
 faireachán ar ghníomhaíochtaí an chláir chun a áirithiú gur ndearnadh na rialacha
 agus na nósanna imeachta do chur chun feidhme an chláir a chur i bhfeidhm go
 cuí agus chun a fhíorú ar éirigh leis an gclár a chuspóirí a bhaint amach. Cuirfear
 creat faireacháin ar bun, lena n‐áirítear: loighic idirghabhála,
 sraith chuimsitheach táscairí, modhanna tomhais, plean bailiúcháin sonraí,
 próiseas soiléir agus struchtúrtha tuairiscithe agus faireacháin agus
 meastóireachtaí lárthéarma agus críochnaitheacha.
 Déanfar
 feidhmíocht an chláir a thomhas trí úsáid a bhaint as sraith chomhtháite táscairí
 feidhmíochta, iarmharta, torthaí agus táirgeachta atá nasctha le cuspóirí
 ginearálta, sonracha agus oibríochtúla an chláir agus ag tógáil an naisc le
 Plean Bainistíochta an Choimisiúin. Tá an liosta mionsonraithe de na táscairí
 iarmharta, torthaí agus táirgeachta ar fáil i Measúnuithe Tionchair na gclár
 ábhartha. Tá spriocanna le haghaidh roinnt cuspóirí oibríochtúla an chláir
 sainaitheanta ag DG Taxud. I gcás roinnt eile níl an méid
 seo indéanta ag an bpointe seo. Déanfaidh DG Taxud
 spriocanna na gcuspóirí oibríochtúla sin a aithint roimh thús chlár 2020 agus
 iad a chur faoi bhráid an Choiste Chláir le hiad a fhormhuiniú faoi chuimsiú
 nós imeachta an Chláir Oibre Bhliantúil.
 Déanfar
 an cuspóir ginearálta a thomhas tríd an éabhlóid ar dhearcadh na ngeallsealbhóirí
 ábhartha sa chlár maidir le conas a rannchuidíonn an clár le tacaíocht a
 thabhairt d'fheidhmiú an Aontais Chustaim agus neartú an mhargaidh inmheánaigh
 trí oibriú na gcóras cánach a fheabhsú agus beidh sé ina sprioc go
 mbeidh dearcadh na ngeallsealbhóirí maidir le conas mar a rannchuidíonn an clár
 leis an gcuspóir sin cobhsaí nó ag athrú ar bhealach dearfach
 Léirítear
 na táscairí lena thomhasfar na cuspóirí sonracha in Airteagal 5(2)
 den togra.
 1.5.
 Na forais leis an togra/tionscnamh
 1.5.1.
 Na ceanglais is gá a shásamh sa ghearrthéarma nó
 san fhadtéarma
 Rannchuidíonn
 an togra le Straitéis Eoraip 2020 agus le chur chun feidhme reachtaíochtaí
 éagsúla eile de chuid an Aontais mar atá leagtha amach faoi chaibidil 1.4.1
 1.5.2.
 Breisluach a bhaineann le rannpháirteachas an AE
 Tá
 sé níos tairbhiúla gníomhaíocht a thionscnamh ar leibhéal an Aontais ná ar
 leibhéal na 27 Ballstát mar a thuairiscítear go mionsonraithe i gcaibidil 3.2
 den Mheabhrán Míniúcháin.
 1.5.3.
 Ceachtanna a foghlaimíodh ó thaithí dá samhail
 roimhe seo
 Ó
 thaobh na heacnamaíochta de, tá gníomhaíocht ar leibhéal an AE i bhfad níos
 éifeachtúla. Is é cnámhdhroma an chomhair chustaim agus chánachais líonra
 cumarsáide tiomnaithe an-urraithe atá oibríochtúil ó na chéad chláir um chomhar
 custaim agus cánachais sna nóchaidí luatha. Déanann sé riaracháin náisiúnta
 chustaim agus chánachais a idirnascadh ag tuairim is 5 000 pointí nasctha. Tríd
 an líonra TF coiteann seo áirithítear nach gá do gach riarachán náisiúnta ach é
 féin a nascadh uair amháin leis an mbonneagar coiteann seo chun a bheith in ann
 faisnéis de shaghas ar bith a mhalartú. Mura rud é go raibh na bonneagair sin
 ar fáil bheadh ar na Ballstáit iad féin a nascadh 26 uair le córais náisiúnta
 na mBallstát eile.
 Ar
 bhunchlocha eile an chláir tá gníomhaíochtaí lena dtugtar oifigigh chustaim
 agus chánachais le chéile chun críocha dea-chleachtas, chun foghlaim óna
 chéile, chun fadhb a anailísiú nó treoirleabhar a dhréachtú, mar shampla. Dá mba rud é go raibh ar Bhallstáit foghlaim óna chéile trína
 ngníomhaíochtaí féin a fhorbairt lasmuigh de scáth an chláir, bheadh a sraith
 uirlisí agus modhanna oibre féin forbartha acu go léir.
 Bheadh sineirgíochtaí idir gníomhaíochtaí caillte agus ní bheadh
 comhghníomhaíochtaí curtha chun feidhme go córasach ar leibhéal na 27 Ballstát.
 Tá sé i bhfad níos éifeachtúla, trí thacaíocht ón gclár, an Coimisiún a bheith
 ag gníomhú mar bhróicéir gníomhaíochta idir na tíortha rannpháirteacha.
 Is
 de chineál doláimhsithe breisluach tábhachtach eile. Bhí
 an clár ina siocair le braistint leasa choitinn a chruthú, le muinín
 fhrithpháirteach a spreagadh agus le meon an chomhair a ghiniúint idir
 na Ballstáit agus idir na Ballstáit agus an Coimisiún i réimse an chustaim agus
 an chánachais.
 1.5.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 I
 gceann de na cásanna beartais a leagadh amach don réimse custaim déantar foráil
 maidir le tacaíocht airgeadais a thabhairt d'údaráis chustaim na mBallstát chun
 trealamh a fháil agus chun a n‐acmhainní teicniúla a fhorbairt. Seachas
 scéim maoiniúcháin a leagan amach chun na críche seo faoi chlár FISCUS,
 féadfaidh Ballstáit glao a chur ar chláir eile, lena n‐áirítear Cistí
 Struchtúracha Réigiúnacha chun tacú leis an riachtanas seo.
 Sa
 mheastóireacht Lárthéarma ar chláir AS HOME maidir le Coireacht a Chosc agus a
 Chomhrac (ISEC), Sceimhlitheoireacht agus Rioscaí eile a bhaineann le Cúrsaí
 Slándála a Chosc, Ullmhacht ina leith agus a nIarmhairtí a Bhainistiú (CIPS)[48] meastar go dtugann samhail
 bainistíochta clár an Aontais Chustaim agus Fiscalis 'na deiseanna is fearr
 chun bainistíocht ISEC/CIPS a fheabhsú mar gur féidir freagairt go tapa,
 solúbtha do riachtanais oibríochtúla tríthi[49].
 Is
 é an líonra CCN/CSI an cnámhdhroma do na córais TF thras-Eorpacha, atá á
 úsáid ag OLAF freisin chun faisnéis faoi neamhrialtachtaí agus calaois a
 mhalartú (agus a stóráil). Chun na críche sin tairbhíonn an dá AS de
 bharainneachtaí scála.
 1.6.
 Fad agus tionchar airgeadais
 X Togra/tionscnamh d'fhad teoranta
 –
 ̈ Togra/tionscnamh in éifeacht ón 1.1.2014 go 31.12.2020
 –
 ̈ Tionchar airgeadais ó 2014 go 2023 (ó 2021 go 2023 do leithreasaí
 faoi chomhar íocaíochta amháin)
 ̈ Togra/tionscnamh d'fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB
 –
 agus feidhm iomlán ina dhiaidh sin.
 1.7.
 Modhanna bainistíochta atá beartaithe[50]
 X Bainistíocht dhíreach láraithe ag an
 gCoimisiún
 ̈ Bainistíocht indíreach láraithe trí na cúraimí cur chun feidhme a tharmligean chuig:
 ̈ gníomhaireachtaí feidhmiúcháin
 ̈ comhlachtaí arna mbunú ag na Comhphobail[51]
 ̈ comhlachtaí náisiúnta san earnáil phoiblí/comhlachtaí a bhfuil
 misean de sheirbhís phoiblí acu
 ̈ daoine a bhfuil sé de chúram orthu gníomhaíochtaí ar leith a
 chur chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 /
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh cé chomh
 minic agus na coinníollacha.
 Déanfar
 faireachán ar ghníomhaíochtaí an chláir chun a áirithiú gur ndearnadh na
 rialacha agus na nósanna imeachta do chur chun feidhme an chláir a chur i
 bhfeidhm go cuí (feidhm iniúchta). Déantar faireachán ar thograí le
 haghaidh gníomhaíochtaí comhpháirteacha ar bhonn buan tríd an mbunachar sonraí
 ar líne, Uirlis Tuairiscithe Gníomhaíochta (ART), ina bhfuil tograí agus a
 ngníomhaíochtaí comhfhreagracha. Tríd an uirlis chéanna is féidir le
 tairbhithe na ndeontas arna n‐eisiúint faoin gclár, eadhon riaracháin
 chustaim/chánachais na mBallstát, na speansais arna maoiniú ag an deontas chun
 rannpháirtiú sna gníomhaíochtaí comhpháirteacha a thuairisciú ar líne. Ní
 foláir do na Ballstáit tuarascáil airgeadais a chur chuig an gCoimisiún gach
 bliain agus an Uirlis Tuairiscithe Gníomhaíochta á húsáid acu.
 I
 gcás gníomhaíochtaí TF agus Forbairt Acmhainní Oiliúna a mhaoinítear trí
 sholáthar, tá feidhm ag na rialacha caighdeánacha maidir le tuairisciú agus
 faireachán.
 Déanfar
 meastóireacht ar an gclár seo dhá uair. Beidh torthaí na meastóireachta
 lárthéarma ar fáil faoi lár 2018 agus beidh torthaí na meastóireachta
 críochnaithí ar an gclár ar fáil ag tarraingt ar dheireadh 2021. Mar
 phríomhthairbhithe an chláir, déanfaidh na Ballstáit sciar nach beag den
 bhailiú sonraí cibé trí fhaisnéis a sholáthar ar leibhéal na n-uirlisí indibhidiúla
 (trí ART go príomha ) nó faoi iarmhairt níos leithne an chláir (cibé trí
 rannpháirtiú i gcleachtaí tomhaiste aireachtála nó trí thuarascálacha a
 eisiúint).
 Go
 dtí an pointe seo, díríodh cleachtaí meastóireachta na gclár a bhí ann cheana,
 go príomha ar phríomhgheallsealbhóirí an chláir, eadhon údaráis
 chustaim/chánachais agus ar a saineolaithe atá ina sprioc-lucht úsáide. I
 bhfianaise an tábhacht a bhaineann le dul i gcomhairle le geallsealbhóirí atá
 lasmuigh den chlár (i.e. oibreoirí eacnamaíocha) maidir le hiarmhairtí an
 chláir orthu agus a mhéid is a thairbhíonn siad mar shampla de chomhar níos
 fearr idir riaracháin chustaim/chánachais, áireofar an ghné seo de na
 hiarmhairtí indíreacha sna meastóireachtaí cláir sa todhchaí.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 Baineann
 na rioscaí a d'fhéadfadh a bheith ann do chur chun feidhme an chláir le:
 –
 Cur chun feidhme an chomhaontaithe dheontais arna
 shíniú le cuibhreannas na mBallstát agus na dTíortha is Iarrthóirí Meastar go
 bhfuil an leibhéal riosca íseal, ós rud gur riaracháin phoiblí na dtíortha
 rannpháirteacha iad na tairbhithe
 Cur
 chun feidhme na gconarthaí soláthair arna gcur i gcrích faoi scáth an chláir.
 Tá samplaí rioscaí sa mhéid seo a leanas:
 –
 Dearbhaíonn na Ballstáit speansais do ghníomhaíocht
 nach bhfuil formheasta faoin gclár
 –
 Dearbhaíonn na Ballstáit na speansais chéanna faoi
 dhó
 –
 Neamhchomhlíonadh na rialacha soláthair
 –
 Sonrasc a íoc as táirge insoláthartha nach bhfuil
 ann ar chor ar bith
 2.2.2.
 Modhanna rialaithe atá beartaithe
 Is
 iad príomheilimintí na straitéise rialaithe:
 I gcás conarthaí soláthair:
 Cuirtear na nósanna imeachta maidir le soláthar arna sainiú sa
 Rialachán Airgeadais i bhfeidhm. Déantar aon chonradh
 soláthair a bhunú tríd an nós imeachta fíorúcháin arna mbunú ag seirbhísí an
 Choimisiúin maidir le híocaíocht, ag cur san áireamh oibleagáidí conarthacha
 agus bainistíocht fhónta airgeadais agus bainistíocht ghinearálta. Déantar foráil maidir le bearta frithchalaoise (rialuithe,
 tuarascálacha, etc.) sna conarthaí go léir arna gcur i gcrích idir an Coimisiún
 agus na tairbhithe. Déantar téarmaí tagartha mionsonraithe
 a dhréachtú agus tá siad mar bhonn do gach conradh sonrach. Cloíonn an próiseas chun glacadh le hiarratais go dlúth le
 modheolaíocht TAXUD TEMPO: déantar táirgí insoláthartha a
 athbhreithniú, a leasú más gá agus faoi dheireadh a ghlacadh go sainráite (nó a
 dhiúltiú). Ní féidir aon sonrasc a íoc gan 'litir inghlacthachta'.
 Fíorú teicniúil le haghaidh soláthair
 Déanann
 DG TAXUD rialuithe ar tháirgí insoláthartha agus déanann sé maoirseoireacht ar
 oibríochtaí agus ar sheirbhísí a dhéanann na conraitheoirí. Déanann sí
 iniúchtaí cáilíochta agus slándála ar a gconraitheoirí ar bhonn rialta. Trí
 iniúchtaí cáilíochta déantar comhlíonadh phróisis iarbhír na gconraitheoirí a
 fhíorú i bhfianaise na rialacha agus na nósanna imeachta atá sainithe ina
 bpleananna cáilíochta. Cuirtear béim sna hiniúchtaí slándála ar na próisis, ar
 na nósanna imeachta agus ar an gcur ar bun ar leith.
 Le haghaidh deontas
 Sa
 chomhaontú deontais arna shíniú ag tairbhithe an chláir (riaracháin chustaim
 sna Ballstáit agus sna Tíortha is Iarrthóirí) sainítear coinníollacha a bhfuil
 feidhm acu le maoiniú gníomhaíochtaí a thairbhíonn den deontas, lena n‐áirítear
 caibidil maidir le modhanna rialaithe. Tugann na riaracháin rannpháirteacha
 uile faoi rialacha airgeadais agus riaracháin maidir le speansais an
 Choimisiúin a chomhlíonadh.
 Déantar
 na gníomhaíochtaí ar féidir le tairbhithe an deontais rannpháirteachas a
 mhaoiniú ina leith ón deontas a shainiú sa bhunachar sonraí ar líne (ART –
 Uirlis Tuairiscithe Gníomhaíochta). Tuairiscíonn na Ballstáit faoina
 gcaiteachas sa bhunachar sonraí céanna a bhfuil líon áirithe rialuithe ionsuite
 ann chun earráidí a laghdú. Mar shampla, ní féidir leis na Ballstáit speansais
 a thuairisciú ach amháin do ghníomhaíochtaí ar tugadh cuireadh dóibh ina leith
 agus gan an méid sin a dhéanamh ach uair amháin. Sa bhreis ar na rialuithe
 ionsuite sa chóras tuairiscithe, déanann DG TAXUD rialuithe i bhfoirm páipéir
 agus seiceálacha ar an láthair ar bhonn samplach. Tríd an straitéis rialaithe
 seo is féidir an t‐ualach riaracháin ar thairbhithe an deontais a
 choinneáil chomh híseal agus is féidir agus comhréireach leis an mbuiséad a
 leithdháiltear agus na rioscaí a shonraítear.
 Sa
 bhreis ar na rialuithe thuas, déanann DG TAXUD na rialuithe airgeadais
 traidisiúnta:
 Fíorú ex-ante na ngealltanas:
 Déanann
 ceann aonaid AD agus Airgeadais na gealltanais uile in DG TAXUD a fhíorú. Dá
 thoradh sin, tá 100 % de na méideanna geallta cumhdaithe ag fíorú ex-ante.
 Tríd an nós imeachta seo tugtar leibhéal ard ráthaíochta maidir le dlíthiúlacht
 agus rialtacht na n‐idirbheart.
 Fíorú ex-ante na n‐íocaíochtaí:
 Déantar
 íocaíocht amháin ar a laghad (ó na catagóirí caiteachais uile) a roghnú in
 aghaidh na seachtaine d'fhíorú ex-ante a dhéanann ceann aonaid AD agus
 Airgeadais. Níl aon sprioc maidir le cumhdach, mar gurb é aidhm an fhíoraithe
 seo íocaíochtaí a sheiceáil 'go randamach' chun a fhíorú gur ullmhaíodh na
 híocaíochtaí uile i gcomhréir leis na ceanglais. Déantar na híocaíochtaí eile a
 phróiseáil de réir na rialacha atá i bhfeidhm ar bhonn laethúil.
 Dearbhuithe na AOSD (Oifigigh Údarúcháin Fho-Tharmligthe):
 Déanann
 na hOifigigh Údarúcháin Fho-Tharmlighte dearbhuithe a shíniú ina dtacaítear
 leis an Tuarascáil Gníomhaíochta Bhliantúil don bhliain lena mbaineann. Sna
 dearbhuithe cumhdaítear na hoibríochtaí faoin gclár. Dearbhaíonn na AOSD go
 bhfuil na hoibríochtaí a bhaineann le cur chun feidhme an bhuiséid curtha i
 gcrích i gcomhréir le prionsabail na bainistíochta fónta airgeadais, go dtugann
 na córais bhainistíochta agus rialaithe atá curtha ar bun ráthaíocht shásúil
 maidir le dlíthiúlacht agus rialtacht na n‐idirbheart agus go ndearnadh
 na rioscaí a bhaineann leis na hoibríochtaí seo a shainaithint agus a
 thuairisciú go cuí agus go ndearnadh gníomhaíochtaí maolaithe a chur chun
 feidhme.
 Trí
 na rialuithe a bunaíodh cumasaítear DG TAXUD ráthaíocht leordhóthanach a fháil
 maidir le cáilíocht agus rialtacht an chaiteachais agus an riosca
 neamhchomhlíonta a laghdú. Tá críochnúlacht an
 mheasúnaithe ar leibhéal a trí[52]
 i gcás Gníomhaíochtaí Comhpháirteacha agus leibhéal a ceathair[53] i gcás conarthaí soláthair. Trí na bearta maidir le straitéis rialaithe thuas
 laghdaítear na rioscaí a d'fhéadfadh a bheith ann go nialas beagnach agus
 sroicheann sé na tairbhithe go léir. Dá ndéanfaí aon bhearta breise chun
 rioscaí a laghdú ní bheadh de thoradh air ach costais arda as compás agus ní
 bheartaítear amhlaidh ar an ábhar sin. Measann DG TAXUD
 nach bhfuil aon athruithe idir an clár atá beartaithe agus an clár atá ann faoi
 láthair ó thaobh rialaithe de agus cuirfidh sí an straitéis rialaithe chéanna i
 bhfeidhm do chlár 2020. Tá na costais arna dtabhú chun an straitéis rialaithe
 thuas a chur chun feidhme srianta do 2.60 % den bhuiséad agus táthar ag
 súil go bhfanfaidh siad ag an gcóimheas céanna.
 Meastar go bhfuil straitéis rialaithe an chláir éifeachtúil chun an
 riosca neamhchomhlíonta a shrianadh go nialas beagnach agus go bhfuil sí
 comhréireach leis na rioscaí bainteacha.
 2.3.
 Bearta chun calaois agus neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Sa
 bhreis ar na meicníochtaí smachta rialála a chur i bhfeidhm, ceapfaidh an DG
 straitéis frithchalaoise ar líne i gcomhréir le straitéis nua frithchalaoise an
 Choimisiúin (SFCC) arna glacadh an 24 Meitheamh 2011 chun a áirithiú inter
 alia go bhfuil a rialuithe inmheánach maidir le frithchalaois ag luí go
 hiomlán le SFCC agus go bhfuil a cur chuige maidir le bainistiú riosca calaoise
 dírithe ar réimsí ina bhfuil riosca calaoise a aithint agus ar fhreagairtí
 leormhaithe. I gcás inar gá, bunófar grúpaí líonraíochta
 agus uirlisí TF leormhaithe a bheidh tiomnaithe do chásanna calaoise a
 bhaineann le Clár FISCUS a anailísiú.
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc........................................] || LD/LN ([54]) || ó thíortha an CSTE[55] || ó thíortha is iarrthóirí[56] || ó thríú tíortha || de réir bhrí Airteagal 18(1)(aa) den Rialachán Airgeadais
 || || || || || ||
 · Línte nua buiséid atá á n-iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal....................................] || LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 1 || 14.04.03 – FISCUS (Earnáil na Chustaim) || Difreáilte || NÍL || TÁ || NÍL || NÍL
 1 || 14.04.04 – FISCUS (Earnáil an Chánachais) || Difreáilte || NÍL || TÁ || NÍL || NÍL
 1 || 14.01.04.05 FISCUS – Caiteachas ar bhainistíocht riaracháin || Neamhdhifreáilte || NÍL || NÍL || NÍL || NÍL
 3.2.
 An tionchar a mheastar a bheidh ar chaiteachas[57]
 3.2.1.
 Achoimre ar an tionchar a mheastar a bheidh ar
 chaiteachas
 Ní áirítear i mbuiséad chlár FISCUS na costais a
 bhaineann le tabhairt isteach féideartha córas TF Eorpach nua, más rud é go
 gceanglaítear a leithéid, lena gcuirtear chun feidhme an togra maidir le Cáin
 ar Idirbhearta Airgeadais, i bhfianaise luathchéim an phróisis don togra maidir
 le Cáin ar Idirbhearta Airgeadais
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || 1 || Fás Cliste agus Uilechuimsitheach
 AS: TAXUD || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Bliain 2021-2023 || IOMLÁN
  Leithreasaí faoi chomhair oibríochtaí || ||
 14.0403 || Oibleagáidí || (1) || 71.300 || 73.400 || 75.500 || 77.600 || 79.800 || 82.100 || 84.300 || || 544.000
 Íocaíochtaí || (2) || 14.260 || 46.765 || 62.390 || 67.740 || 69.650 || 71.625 || 73.645 || 137.925 || 544.000
 14.0404 || Oibleagáidí || (1a) || 33.100 || 33.100 || 33.100 || 33.200 || 33.200 || 33.200 || 33.300 || || 232.200
 Íocaíochtaí || (2a) || 9.268 || 24.163 || 27.473 || 29.818 || 29.863 || 29.873 || 29.908 || 51.834 || 232.200
 Leithreasaí de chineál riaracháin arna maoiniú ó chiste clár sonrach[58] || ||
 14.010405 || || (3) || 0.200 || 0.200 || 0.200 || 0.200 || 0.200 || 0.200 || 0.200 || || 1.400
 IOMLÁN leithreasaí i gcomhair DG TAXUD || Oibleagáidí || =1+1(a)+3 || 104.600 || 106.700 || 108.800 || 111.000 || 113.200 || 115.500 || 117.800 || || 777.600
 Íocaíochtaí || =2+2(a)+3 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600
  IOMLÁN leithreasaí faoi chomhair oibríochtaí || Oibleagáidí || (4) || 104.400 || 106.500 || 108.600 || 110.800 || 113.000 || 115.300 || 117.600 || || 776.200
 Íocaíochtaí || (5) || 23.528 || 70.928 || 89.863 || 97.558 || 99.513 || 101.498 || 103.553 || 189.759 || 776.200
  IOMLÁN leithreasaí de chineál riaracháin arna maoiniú ó chiste clár sonrach || (6) || 0.200 || 0.200 || 0.200 || 0.200 || 0.200 || 0.200 || 0.200 || || 1.400
 IOMLÁN leithreasaí faoi CHEANNTEIDEAL 1 den chreat airgeadais ilbhliantúil || Oibleagáidí || =4+ 6 || 104.600 || 106.700 || 108.800 || 111.000 || 113.200 || 115.500 || 117.800 || || 777.600
 Íocaíochtaí || =5+ 6 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an 3ú deachúil)
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 DG: TAXUD ||
  Acmhainní daonna || 15.069 || 15.069 || 15.069 || 15.069 || 15.069 || 15.069 || 15.069 || 105.483
  Caiteachas riaracháin eile || 0.610 || 0.610 || 0.610 || 0.610 || 0.610 || 0.610 || 0.610 || 4.270
 IOMLÁN DG TAXUD || || 15.679 || 15.679 || 15.679 || 15.679 || 15.679 || 15.679 || 15.679 || 109.753
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 15.679 || 15.679 || 15.679 || 15.679 || 15.679 || 15.679 || 15.679 || 109.753
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Bliain 2021-2023 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 120.279 || 122.379 || 124.479 || 126.679 || 128.879 || 131.179 || 133.479 || || 887.353
 Íocaíochtaí || 39.407 || 86.807 || 105.742 || 113.437 || 115.392 || 117.377 || 119.432 || 189.759 || 887.353
 An
 tionchar a mheastar a bheidh ar leithreasaí faoi chomhair oibríochtaí
 –
 X Éilíonn an togra/tionscnamh go n‐úsáidfear
 leithreasaí faoi chomhair oibríochtaí mar a mhínítear thíos:
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || || 2014 || 2015 || 2016 || 2017 || 2018 || 2019 || 2020 || IOMLÁN
 ASCHUIR
 Saghas aschuir[59] || Meánchostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán
 Cuspóir Ginearálta: An margadh inmheánach a neartú tríd an Aontas Custaim agus na córais chánachais a fheabhsú agus trí chomhar idir tíortha rannpháirteacha, a riaracháin custaim agus chánachais, a n‐oifigigh agus saineolaithe seachtracha
 Earnáil an Chustaim || || || || || || || || || || || || || || || ||
 Acmhainní TF a fhorbairt || Líon Conarthaí TF || || Tuairim is 30 || 57.000 || || 59.100 || || 61.200 || || 63.300 || || 65.500 || || 67.800 || || 70.000 || || 443.900
 Gníomhaíochtaí Comhpháirteacha || Líon imeachtaí arna n‐eagrú || || Tuairim is 450 || 11.500 || || 11.500 || || 11.500 || || 11.500 || || 11.500 || || 11.500 || || 11.500 || || 80.500
 Acmhainní Daonna a fhorbairt || Líon na seisiún oiliúna || || le cinneadh || 2.800 || || 2.800 || || 2.800 || || 2.800 || || 2.800 || || 2.800 || || 2.800 || || 19.600
 Fo-iomlán d'Earnáil an Chustaim || || 71.300 || || 73.400 || || 75.500 || || 77.600 || || 79.800 || || 82.100 || || 84.300 || || 544.000
 Earnáil an Chánachais || || || || || || || || || || || || || || || ||
 Acmhainní TF a fhorbairt || Líon Conarthaí TF || || Tuairim is 20 || 23.300 || || 23.300 || || 23.300 || || 23.300 || || 23.300 || || 23.300 || || 23.300 || || 163.100
 Gníomhaíochtaí Comhpháirteacha || Líon imeachtaí arna n‐eagrú || || Tuairim is 260 || 8.500 || || 8.500 || || 8.500 || || 8.500 || || 8.500 || || 8.500 || || 8.500 || || 59.500
 Acmhainní Daonna a fhorbairt || Líon na seisiún oiliúna || || le cinneadh || 1.300 || || 1.300 || || 1.300 || || 1.400 || || 1.400 || || 1.400 || || 1500 || || 9.600
 Fo-iomlán d'earnáil an chánachais || || 33.100 || || 33.100 || || 33.100 || || 33.200 || || 33.200 || || 33.200 || || 33.300 || || 232.200
 COSTAS IOMLÁN || || || || 104.400 || || 106.500 || || 108.600 || || 110.800 || || 113.000 || || 115.300 || || 117.600 || || 776.200
 3.2.2.
 An tionchar a mheastar a bheidh ar leithreasaí de
 chineál riaracháin
 3.2.2.1.
 Achoimre
 –
 X Éilíonn an togra/tionscnamh go n-úsáidfear
 leithreasaí de chineál riaracháin mar a mhínítear thíos:
 EUR milliúin (go
 dtí an 3ú deachúil)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || 15.069 || 15.069 || 15.069 || 15.069 || 15.069 || 15.069 || 15.069 || 105.483
 Caiteachas riaracháin eile || 0.610 || 0.610 || 0.610 || 0.610 || 0.610 || 0.610 || 0.610 || 4.270
 Fo-iomlán CHEANNTEIDEAL 5 den chreat airgeadais ilbhliantúil || 15.679 || 15.679 || 15.679 || 15.679 || 15.679 || 15.679 || 15.679 || 109.753
 Lasmuigh de CHEANNTEIDEAL 5[60] den chreat airgeadais ilbhliantúil || || || || || || || ||
 Acmhainní daonna || p.m. || p.m. || p.m. || p.m. || p.m. || p.m. || p.m. || p.m.
 Caiteachas eile de chineál riaracháin || p.m. || p.m. || p.m. || p.m. || p.m. || p.m. || p.m. || p.m.
 Fo-iomlán CHEANNTEIDEAL 5 den chreat airgeadais ilbhliantúil || p.m. || p.m. || p.m. || p.m. || p.m. || p.m. || p.m. || p.m.
 IOMLÁN || 15.679 || 15.679 || 15.679 || 15.679 || 15.679 || 15.679 || 15.679 || 109.753
 3.2.2.2.
 Na hacmhainní daonna a mheastar a bheidh
 riachtanach
 –
 X Éilíonn an togra/tionscnamh go n-úsáidfear
 acmhainní daonna mar a mhínítear thíos:
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
  Poist don phlean bunaíochta (oifigigh agus gníomhairí sealadacha)
 14 01 01 01 (Ceanncheathrú agus Oifigí Ionadaíocht an Choimisiúin) || 97 || 97 || 97 || 97 || 97 || 97 || 97
 14 01 01 02 (Toscaireachtaí) || p.m. || p.m. || p.m. || p.m. || p.m. || p.m. || p.m.
 14 01 05 01 (Taighde indíreach) || p.m. || p.m. || p.m. || p.m. || p.m. || p.m. || p.m.
 10 01 05 01 (Taighde díreach) || p.m. || p.m. || p.m. || p.m. || p.m. || p.m. || p.m.
  Pearsanra seachtrach (i gcoibhéis lánaimseartha: FTE)[61]
 14 01 02 01 (CA, INT, SNE ón "clúdach iomlánaíoch") || 26 || 26 || 26 || 26 || 26 || 26 || 26
 14 01 02 02 (CA, INT, JED, LA agus SNE sna toscaireachtaí) || p.m. || p.m. || p.m. || p.m. || p.m. || p.m. || p.m.
 14 01 04 05 [62] || - sa Cheanncheathrú[63] || p.m. || p.m. || p.m. || p.m. || p.m. || p.m. || p.m.
 - i dtoscaireachtaí || p.m. || p.m. || p.m. || p.m. || p.m. || p.m. || p.m.
 14 01 05 02 (CA, INT, SNE – Taighde indíreach) || p.m. || p.m. || p.m. || p.m. || p.m. || p.m. || p.m.
 10 01 05 02 (CA, INT, SNE – Taighde díreach) || p.m. || p.m. || p.m. || p.m. || p.m. || p.m. || p.m.
 Línte buiséid eile (sonraigh) || p.m. || p.m. || p.m. || p.m. || p.m. || p.m. || p.m.
 IOMLÁN || 123 || 123 || 123 || 123 || 123 || 123 || 123
 Is é 14 an réimse beartais nó an teideal
 buiséid lena mbaineann.
 Comhlíonfar na
 riachtanais acmhainní daonna trí fhoireann ón DG a bhfuil bainistíocht na
 gníomhaíochta faoina cúram cheana agus/nó atá ath-imlonnaithe taobh istigh den
 DG, mar aon le haon leithdháileadh breise a d'fhéadfaí a thabhairt don DG atá i
 mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha || Gníomhaíochtaí bainistíochta cláir, stricto senso[64], agus gníomhaíochtaí cur chun feidhme cláir amhail staidéir, forbairt, cothabháil agus oibriú córas TF Eorpacha.
 Pearsanra seachtrach || Cúnamh do ghníomhaíochtaí cur chun feidhme cláir amhail staidéir, forbairt, cothabháil agus oibriú córas TF Eorpacha
 3.2.3.
 Comhoiriúnacht don chreat airgeadais ilbhliantúil
 reatha
 –
 X Tá an togra/tionscnamh comhoiriúnach don chreat
 airgeadais ilbhliantúil reatha.
 3.2.4.
 Ranníocaíochtaí ó thríú páirtithe
 –
 Ní dhéantar foráil sa togra/tionscnamh maidir le cómhaoiniú
 le tríú páirtithe
 An tionchar a mheastar a bheidh ar ioncam
 –
 X Níl tionchar airgeadais ar bith ag an togra ar
 ioncam.
 [1] COIM(2011)500 críochnaitheach an 29 Meitheamh 2011,
 Buiséad don straitéis 'Eoraip 2020'.
 [2] COIM(2010) 2020 críochnaitheach an
 3 Márta 2010: Straitéis maidir le fás cliste, inbhuanaithe agus
 uilechuimsitheach.
 [3] In 2010, tháinig tuairim is 12.3% (EUR 15.7
 billiún) de bhuiséad an AE as acmhainní dílse traidisiúnta. Ard-Stiúrthóireacht
 an Bhuiséid, Tuarascáil théamach ar an straitéis um rialú custaim sna Ballstáit
 – Rialú acmhainní dílse traidisiúnta, lch. 3.
 [4] Meastóireacht
 lár téarma ar Fiscalis 2013: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
 Meastóireacht lár téarma ar Chustam 2013: http://ec.europa.eu/taxation_customs/resources/documents/common/publications/studies/customs2013_mid_term_report_en.pdf
 [5] The
 future business architecture for the Customs Union and Cooperative Model in the
 Taxation Area in Europe, le Deloitte.
 [6] Miontuairiscí
 an 9ú cruinniú den choiste Fiscalis, an 3 Bealtaine 2011.
 Miontuairiscí an 9ú cruinniú den choiste Custaim, an 11 Aibreán 2011.
 [7] 'Corais teicneolaíochta faisnéise tras-Eorpacha' a
 thugtaí orthu seo.
 [8] IO L 55, 28.2.2011, lch. 13
 [9] The Evaluation Partnership, meastóireacht lár
 téarma ar Chustam 2013, lch 72–80.
 RAMBOLL, meastóireacht lár téarma ar Fiscalis 2013, paragraif 268–305.
 [10] COIM(2010) 245 Críochnaitheach/2, Clár Oibre
 Digiteach don Eoraip.
 [11] COIM(2010) 546, an 6 Deireadh Fómhair 2010, Aontas na
 Nuálaíochta - Tionscnamh Suaitheanta de chuid Eoraip 2020.
 [12] COIM(2010) 682 an 23 Samhain 2010, Clár Oibre do Scileanna
 nua agus do Phoist.
 [13] COIM(2010) 614, Tionscnamh Suaitheanta de chuid
 Eoraip 2020 – Beartas Tionsclaíoch Comhtháite.
 [14] COIM (2011) 287, Margadh Aonair le haghaidh Ceart Maoine
 Intleachtúla – Cruthaitheacht agus nuálaíocht a neartú chun fás eacnamaíoch,
 poist ardcháilíochta agus táirgí agus seirbhísí den scoth a spreagadh san
 Eoraip.
 [15] COIM(2011) 0206 críochnaitheach.
 [16] COIM(2010) 612. Trádáil, Fás agus Cúrsaí Domhanda: an Beartas Trádála ina ghné lárnach de straitéis
 2020 an AE.
 [17] COIM(2010) 673 críochnaitheach, an Bhruiséil,
 22.11.2010, Teachtaireacht ón gCoimisiún chuig Parlaimint na hEorpa agus chuig
 an gComhairle – Straitéis Inmheánach Slándála an AE i mbun Gníomhaíochta: Cúig
 chéim i dtreo Eoraip níos sláine.
 [18] COIM(2010) 171 críochnaitheach, an Bhruiséil, 20.4.2010,
 Teachtaireacht ón gCoimisiún chuig Parlaimint na hEorpa, chuig an gComhairle,
 chuig an gCoiste Eacnamaíoch agus Sóisialta agus chuig Coiste na Réigiún: Limistéar
 saoirse, slándála agus ceartais do shaoránaiagh na hEorpa a bhaint amach –
 Plean Gníomhaíochta lena ndéantar Chlár Stócólm a chur chun feidhme.
 [19] IO C , , lch. .
 [20] COIM(2011) 500 críochnaitheach Cuid
 I.
 [21] COIM(2010) 2020.
 [22] IO L 347, 11.12.2006, lch.1.
 [23] IO L 316, 31.10.1992, lch. 21.
 [24] IO L 176, 5.7.2011, lch. 24.
 [25] IO L 283, 31.10.2003, lch. 51.
 [26] IO L 84, 31.3.2010, lch. 1.
 [27] COIM(2004) 373.
 [28] Le cur i gcrích.
 [29] COIM(2010) 700.
 [30] IO 28.2.2011 L 55-13
 [31] IO L 330, 15.12.2007, lch. 1.
 [32] IO L 154, 14.6.2007, lch. 25.
 [33] IO L 292, 15.11.1996, lch. 2.
 [34] ABM: Bainistiú de réir gníomhaíochtaí – ABB: Bunú an bhuiséid de réir gníomhaíochtaí.
 [35] Mar a thagraítear dó in
 Airteagal 49(6)(a) nó (b) den Rialachán Airgeadais.
 [36] COIM(2010) 2020 Críochnaitheach an
 3 Márta 2010: Straitéis
 maidir le fás cliste, inbhuanaithe agus uilechuimsitheach.
 [37] COIM(2010) 245
 Críochnaitheach/2, Clár Oibre Digiteach don Eoraip.
 [38] COIM(2010) 546 Críochnaitheach, 6
 October 2010) Aontas na Nuálaíochta - Tionscnamh Suaitheanta de chuid Eoraip
 2020.
 [39] COIM(2010) 614, Tionscnamh
 Suaitheanta de chuid Eoraip 2020 – Beartas Tionsclaíoch Comhtháite.
 [40] COIM(2011) 0206 Críochnaitheach.
 [41] Arna ghlacadh ag an gComhairle in
 2008 (2008/C 253/01).
 [42] COIM(2011) 467 Críochnaitheach,
 13.4.2011. Forbhreithniú ar
 fhreagairtí do chomhairliúchán poiblí maidir leis an Teachtaireacht 'I dtreo
 Gnímh um Margadh Aonair (Towards a Single Market Act)'
 [43] http://ec.europa.eu/taxation_customs/resources/documents/customs/customs_controls/counterfeit_piracy/
 statistics/statistics_2010.pdf.
 [44] Ard-Stiúrthóireacht an Bhuiséid,
 Tuarascáil Théamach ar straitéis um rialú custaim sna Ballstáit – Rialú
 acmhainní dílse traidisiúnta, lch. 3.
 [45] COIM (2010)612, Trádáil, Fás agus
 Gnóthaí Domhanda (Trade, Growth and World Affairs), lch 12.
 [46] COIM(2010) 673 Críochnaitheach,
 an Bhruiséil, 22.11.2010, Teachtaireacht ón gCoimisiún chuig Parlaimint na
 hEorpa agus chuig an gComhairle — Straitéis Inmheánach Slándála an AE i mbun
 Gníomhaíochta: Cúig chéim i dtreo
 Eoraip níos sláine (EU Internal Security Strategy in Action: Five steps toward a
 more secure Europe).
 [47] COIM(2010) 171 Críochnaitheach, an
 Bhruiséil, 20.4.2010, Teachtaireacht ón gCoimisiún chuig Parlaimint na hEorpa,
 chuig an gComhairle, chuig an gCoiste Eacnamaíoch agus Sóisialta agus chuig
 Coiste na Réigiún: Lena mbunaítear
 limistéar saoirse, slándála agus ceartais do shaoránaiagh na hEorpa – Plean
 Gníomhaíochta lena ndéantar Chlár Stócólm a chur chun feidhme (Delivering an
 area of freedom, security and justice for Europe's citizens — Action Plan
 Implementing the Stockholm Programme).
 [48] I COIM(2005) 124 an 6
 Aibreán 2005 tá buiséad de EUR 745 milliún i gcreat airgeadais
 bliantúil 2007-2013.
 [49] Economisti Associati, Meastóireacht
 ar na Cláir 'Coireacht a Chosc agus a Chomhrac' (Prevention and Fight against
 Crime)' agus "Sceimhlitheoireacht agus Rioscaí eile a bhaineann le Cúrsaí
 Slándála a Chosc, Ullmhacht ina leith agus a nIarmhairtí a Bhainistiú
 (Prevention, preparedness and consequence management of terrorism and other
 security related risks)' , 2 Nollaig 2010. lch. 89.
 [50] Is féidir mionsonraí ar na modhanna
 bainistíochta agus tagairtí don Rialachán Airgeadais a fheiceáil ar shuíomh
 gréasáin DG Budg: http://www.cc.cec/budg/man/budgmanag/budgmanag_en.html
 [51] Mar a thagraítear dóibh in
 Airteagal 185 den Rialachán Airgeadais.
 [52] Críochnúlacht na rialuithe – leibhéal
 a trí: rialú ina bhfuil tagairt
 d'fhaisnéis chomhthacaíochta atá iomlán neamhspleách
 [53] Críochnúlacht na rialuithe – leibhéal
 a cearhar: rialú ina bhfuil tagairt
 don doiciméadacht taobh thiar de atá ar fáil ag céim an phróisis i gceist agus
 lenar n‐áiríter rochtain uirthí.
 [54] LD – Leithreasaí difreáilte / LN –
 Leithreasaí neamhdhifreáilte
 [55] CSTE: Comhlachas Saorthrádála na hEorpa.
 [56] Tíortha
 is iarrthóirí agus, nuair is iomchuí, tíortha a d'fhéadfadh a bheith ina
 n-iarrthóirí ó na Balcáin Thiar.
 [57] Sloinntear an caiteachas i
 bpraghsanna reatha.
 [58] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [59] Is ionann aschuir agus táirgí agus
 seirbhísí le soláthar (e.g.: líon na
 malartuithe mac léinn a fhaigheann maoiniú, iomlán km de bhóithre a rinneadh,
 etc.).
 [60] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [61] CA= Gníomhaire ar conradh; INT=
 Foireann ghníomhaireachta ("Intérimaire"); JED = "Jeune
 Expert en Délégation" (saineolaí óg i dToscaireacht); LA= Gníomhaire
 áitiúil; SNE= Saineolaí náisiúnta ar iasacht;
 [62] Faoin uasteorainn do phearsanra
 seachtrach ó leithreasaí faoi chomhair oibríochtaí (na seanlínte
 "BA").
 [63] Le haghaidh na gCistí Struchtúracha,
 an Chiste Eorpaigh Talmhaíochta um Fhorbairt Tuaithe (CETFT) agus an Chiste
 Eorpaigh Iascaigh (CEI) go bunúsach.
 [64] Tá líon na bpost a bhaineann le
 gníomhaíochtaí bainistíochta cláir stricto senso teoranta go 18.